qundao/data-zh-poetry huggingface dataset:
题倦圃图二十首 其十三 采山楼
作者：朱彝尊
朝代：清
体裁：五言绝句

高楼坐销忧，槜李亭西路。夕照望千家，春浮倚双树。
题倦圃图二十首 其十九 澄怀阁
作者：朱彝尊
朝代：清
体裁：五言绝句

欲览城南胜，宜登池上楼。烟波长在望，不放五湖舟。
题倦圃图二十首 其十二 锦淙洞
作者：朱彝尊
朝代：清
体裁：五言绝句

霜林吹石溜，清响偏亭皋。夜半愁风雨，不知山月高。
题倦圃图二十首 其十五 金陀别馆
作者：朱彝尊
朝代：清
体裁：五言绝句

旧识谈经地，岩扉静不开。秋深丛桂发，金粟礼如来。
题倦圃图二十首 其十八 留真馆
作者：朱彝尊
朝代：清
体裁：五言绝句

平生金石心，一室千秋虑。我亦问奇来，徘徊不能去。
题倦圃图二十首 其十六 听雨斋
作者：朱彝尊
朝代：清
体裁：五言绝句

风吹石兰花，柔荑雨中长。清梦入空山，乱落红泉响。
题倦圃图二十首 其十四 狷溪
作者：朱彝尊
朝代：清
体裁：五言绝句

我本狂歌子，却爱狷溪水。滔滔天下人，谁能洗其耳。
题倦圃图二十首 其四 范湖草堂
作者：朱彝尊
朝代：清
体裁：五言绝句

松石闭门中，芳菲蕙草丛。春船回夜月，虾菜几时同。
题倪高士画
作者：朱彝尊
朝代：清
体裁：七言绝句

房山泼墨太模糊，那似倪迂意匠殊。一片湖光几株树，分明秋色小长芦。
题元张子正林亭秋晓图同高赋
作者：朱彝尊
朝代：清
体裁：古风

一峰画品最致密，逾三百载流传稀。今人摹仿目未睹，但取率略屏纡威。残山剩水不数点，岂惟神异貌亦非。当时艺事许入室，华亭张中称庶几。即如此图乃学井西王生笔，林亭晓色开熹微。焜黄老绿下掩百竿竹，是谁竹下结屋关荆扉。桥无一人行，树无一鸟飞。斜川折溜凡几转，古寺突兀楼松围。凉云濛濛不可极，悬泉直下春林霏。人家碛历更高处，水榭八九相因依。武陵桃花笑卑湿，兹山避地堪茹薇。当知作者意独得，能使留题数子传声徽。客中三伏正苦热，对此羽扇都停挥。安得天风扶我缥缈度绝磴，与君携手同振千仞冈头衣。
题初白庵主小像
作者：朱彝尊
朝代：清
体裁：七言绝句

玉台旧镜已尘昏，何处惊看雪鬓痕。颇似琅山查长老，新凉可有副衣存。
题南昌铁柱观
作者：朱彝尊
朝代：清

丹甍缥缈丽层城，铁柱纵横炼紫清。阴洞蛟龙晴有气，虚堂神鬼昼无声。游人自爱登高赋，仙吏仍兼济物情。雷雨忽愁天外至，江湖元在地中行。
题南昌铁柱观
作者：朱彝尊
朝代：清
体裁：七言律诗

丹甍缥缈丽层城，铁柱纵横鍊紫清。阴洞蛟龙晴有气，虚堂神鬼昼无声。游人自爱登高赋，仙吏仍兼济物情。雷雨忽愁天外至，江湖元在地中行。
题吴上舍菜根香图
作者：朱彝尊
朝代：清
体裁：七言律诗

齐东老圃吾不如，走马却返长山居。誓辞肥肉大酒社，手握鹤头鸦觜锄。园官日日送菜把，野客时时誇菊菹。閒来插架散签帙，惟有秦馀种树书。
题吴徵君诗卷二首·其一
作者：朱彝尊
朝代：清
体裁：七言绝句

藉甚吴郎大雅材，赋诗不上柏梁台。翻飞却似横汾雁，几度秋风上苑来。
题吴徵君诗卷二首·其二
作者：朱彝尊
朝代：清
体裁：七言绝句

三晋风骚杂伪真，遗山殁后更无人。把君行卷谁堪并，除是番禺屈大均。
题周恭肃公画牛二首·其一
作者：朱彝尊
朝代：清
体裁：七言绝句

白川画龙兼画牛，绕村急雨菰蒲秋。百年纸墨黯无色，云气溟濛犹未收。
题周恭肃公画牛二首·其二
作者：朱彝尊
朝代：清
体裁：七言绝句

牧童横笛吹不得，背面却看溪上山。记得滥溪西去路，荻花枫叶浅沙湾。
题周编修云松雪瀑图
作者：朱彝尊
朝代：清
体裁：古风

越缣八尺谁所画，雪瀑乱洒长松梢。中有科头人，独坐盘石坳。注目一疋练，舀泉一勺瓟。斯人岂宜在岩壑，或者避俗憎喧譊。我生山水性夙嗜，十年误把田园抛。移家欲果洞庭约，拟先缚屋三重茅。毛公坛高踏月上，灵威洞古探书钞。杨梅满村鹤顶贱，橘柚落树筠笼包。兹山从无蛇虎雉，但有鱼蟹虾登庖。雨前茶牙舌比雀，篱下竹笋头如猫。閒房恣意任选择，乐土不用分肥硗。先生方充记言史，朵殿直入穿云旓。曰归正恐归未得，磨钱枉费占羲爻。耕田定须沮溺耦，开径可少求羊交。终当乞取鉴湖曲，庶免怨鹤惊猿嘲。
题宋中丞迎銮集二首·其一
作者：朱彝尊
朝代：清
体裁：七言绝句

鱼水君臣古不如，玉音问荅驻乘舆。近来官阁无留牍，更敕香厨挍秘书。
题宋中丞迎銮集二首·其二
作者：朱彝尊
朝代：清
体裁：七言绝句

西陂水比石湖清，云汉天章照夜明。且莫平泉疏草木，试看马乳后园生。
题家广文邓尉寻梅图
作者：朱彝尊
朝代：清
体裁：七言绝句

村村梅厎闹壶餐，莫笑先生苜蓿盘。桃李漫山都不恋，冷香合让冷官看。
题岘山洼樽亭
作者：朱彝尊
朝代：清
体裁：五言绝句

醉杀乌程酒，天寒不放船。从教骑马去，日日岘山眠。
题崔画鸠
作者：朱彝尊
朝代：清
体裁：七言绝句

我爱临濠崔子中，轻绡画出鸴鸠工。枝头淡染春晴色，不著山花一点红。
题廊下村主人壁
作者：朱彝尊
朝代：清
体裁：七言律诗

江城独客一千里，海月愁人十上弦。梦里还家无长物，天涯归思逼残年。饥寒僮仆今何有，雨雪关山剧可怜。珍重主人投辖饮，几回把酒意茫然。
题张平山水墨明妃出塞图
作者：朱彝尊
朝代：清
体裁：七言绝句

画师遍写春风面，杀粉研朱总未娴。似此澹描翻绝世，按图谁复诋平山。
题徐检讨丰草亭六首·其一
作者：朱彝尊
朝代：清
体裁：七言绝句

青竹枪篱白竹门，西濛不异旧时村。暮年庾信文章老，只合江关赋小园。
题徐检讨丰草亭六首·其三
作者：朱彝尊
朝代：清
体裁：七言绝句

一篑平山一曲池，猫头生笋菟抽丝。新来长得金光草，试问主人知不知。
题徐检讨丰草亭六首·其二
作者：朱彝尊
朝代：清
体裁：七言绝句

蓄意诛茅缚作亭，中央四角总虚棂。客来不用愁虾菜，渔弟渔兄满洞庭。
题徐检讨丰草亭六首·其五
作者：朱彝尊
朝代：清
体裁：七言绝句

暇日娑拖一杖支，养生方法讲多时。不应尚恋閒钗钏，枣木流传本事诗。
题徐检讨丰草亭六首·其六
作者：朱彝尊
朝代：清
体裁：七言绝句

登盘黄雀箭头鱼，谁道天随子不如。近日欲传糖蟹法，更来笠泽借丛书。
题徐检讨丰草亭六首·其四
作者：朱彝尊
朝代：清
体裁：七言绝句

春泥就燥雨初晴，百草千花一夜生。为报亭中宜对酒，不成送客反留行。
题文处士山水
作者：朱彝尊
朝代：清
体裁：古风

去年金侃亡，今年文点逝。谁修遗民传，念彼宰相系。旧游章君存，早结侨札契。示我水墨踪，岩壑最清丽。髣髴黄鹤樵，浮岚转澄霁。僧楼架木杪，想见旧所憩。下有宛转桥，得非寒山澨。陶陶永夕话，叹息何由继。竺坞瑟既辍，山阳垆已闭。对此神默伤，寸心实悽戾。题诗卷还君，藏之永勿替。君自挂君图，吾亦制吾泪。
题春郊浴马图
作者：朱彝尊
朝代：清
体裁：七言绝句

两头纤纤骍角弓，半白半黑浮云骢。酒垆未醉莫归去，最好春郊杨柳风。
题曹通政思仲轩诗卷
作者：朱彝尊
朝代：清
体裁：五言律诗

芜城鲍明远，古调李骞期。眷念同怀子，因题思仲诗。春塘宜入梦，柔木易生枝。更放过墙竹，浓阴使院垂。
题朱梅花手卷
作者：朱彝尊
朝代：清
体裁：七言绝句

空里疏花淡更香，珊瑚水厎尺难量。只应翠羽三更月，卧看横枝如许长。
题李上舍骑牛图
作者：朱彝尊
朝代：清
体裁：古风

骑牛恣所适，不在郭椒与丁栎。试看图中人，出郊稳踏芳草春。春风暖拂堤上柳，柳外青旗定应有。可惜偏提不在手，南邻朱老傥见寻，劝尔沙头一壶酒。
题李检讨所藏明月芦雁图二首·其一
作者：朱彝尊
朝代：清
体裁：七言绝句

吾家水阁傍江斜，风荻侵檐一丈花。连雁低飞浑不见，祇听拍拍响圆沙。
题李检讨所藏明月芦雁图二首·其二
作者：朱彝尊
朝代：清
体裁：七言绝句

远岸风微宿雨残，天边忽涌烂银盘。卢河桥畔秋容好，比似南湖一曲看。
题李检讨梅花图和韵
作者：朱彝尊
朝代：清
体裁：五言律诗

乐饮高斋胜，都亭不易哉。客从元夕暇，花拟故园开。未雨莓苔润，冲寒雀豹来。若为方法便，分乞小窗栽。
题李检讨濯足图
作者：朱彝尊
朝代：清
体裁：古风

我昔左海游，曾为东武客。夕阳一骑人不知，马耳晴峰照金碧。梦想青莲五朵开，雩泉百折流潆洄。当时濯足若逢尔，笋鞋桐帽忘归来，携手日上超然台。
题李秀才画梅
作者：朱彝尊
朝代：清
体裁：七言绝句

平生冷笑林君复，活剥江为两句诗。画到影疏香暗处，始知一字可称师。
题杨浮瓠图
作者：朱彝尊
朝代：清
体裁：古风

柳条边子不知几千里，有怀二人子游子戾止。松花江子不可方思，浮以五石之瓠子胜一苇之杭之。嗟世兮崄巇，投吾足子安施。仰瞻兮厜㕒，惮赤豹子文狸。遐眺子崇期，车或殆子马隤。遵陆匪安子溯流匪危，竹杖乍释兮羽扇斯麾。我览四方子孰是周才，若济巨川其�也哉。
题梅生诗稿
作者：朱彝尊
朝代：清
体裁：古风

吾门著录多，梅生文载道。昨朝寄来诗，弥觉风格老。清琴一高张，�鼓罢勿考。群雅百五篇，足以豁怀抱。
题汤上舍潜籁轩
作者：朱彝尊
朝代：清
体裁：五言律诗

香草芹城外，幽居虎峪隈。缁尘吹不到，白鸟有时来。万籁入门寂，群花绕屋开。家僮闻剥啄，知得异书回。
题汪上舍读书图
作者：朱彝尊
朝代：清
体裁：七言绝句

朝看牧豕助边储，暮见为郎拥传车。劝尔须抛兔园册，世间风汉乃耽书。
题汪方伯小像三首·其一
作者：朱彝尊
朝代：清
体裁：七言绝句

滮湖小别五年馀，消息频传过岭书。一笑相逢还看画，故人潇洒只如初。
题汪方伯小像三首·其三
作者：朱彝尊
朝代：清
体裁：七言绝句

乳毛五鬣拂龙鳞，瘦石多成雨点皴。此景并为君占取，更留何地属閒人。
题汪方伯小像三首·其二
作者：朱彝尊
朝代：清
体裁：七言绝句

薇堂绷子出花前，野老来逢汤饼筵。料得牵衣添阿囝，肯容郎罢赋林泉。
题汪检讨乘风破浪图
作者：朱彝尊
朝代：清
体裁：古风

汪君才地何峥嵘，直与东马严徐并。一朝衔命使绝域，濒行封事上九闳。乞降御笔示海外，永使荒服输其诚。佥曰不可帝曰可，浓墨大字摇光晶。天子临轩赐颜色，容台谏院那得争。琅函锦题国门出，车前驺唱扬三旌。麒麟之袍绣织成，青丝络马双鞶缨，被以重罽红猩猩。南浮江淮达闽越，长风五月沙雨晴。天妃庙前酾酒行，柁楼语笑潮已生。梅花洋东天水黑，但见日月星辰明。一夫危樯赤脚撑，捷如山木腾鼯鼪。百夫仰望目尽瞠，峭帆风饱弓在檠。又如张翼鵱鸟征，有时吟啸讶瓶笙。千人同舟一心力，不比吴越交相倾。巨鱼长似金背鲸，扬鬐前导莫敢撄。满空霜禽飞且鸣，黄衣蝶翅方鹂庚。昏波忽拔虎蛟穴，静夜或睒骊龙睛。潮鸡报晓鼍报更，三日竟指中山城。中山君长搓手迎，道旁张乐声瑽琤。倾城士女堵墙立，笋皮笠重蕉衫轻。丛筠夹岸烟梢平，佛桑花开白紫赪。日长使馆坐无事，围棋隔院闻楸枰。银光砑纸百幅呈，诗篇或与沙门赓。爱君临池用笔精，草书不减张伯英，八分远过梁升卿。宣尼新宫碑一丈，高文摹勒傍两楹。更闻岛中田少耕，宾筵日日罗香粳。佳酥之鱼翠釜烹，香螺劝酒黏绿饧，模糊深碗山藷羹。遐陬风土正不恶，亦有花药同扬荆。归艎仍以针计程，往还七见蟾蜍盈。君来诣阙因陈情，请假读礼旋书棚。却金复荷主恩赐，投牒翻来迁秩荣。忆昨送君秋气清，才逾一暑入帝京。金门咫尺我颠蹶，君乃万里来蓬瀛。披图雪浪看尚惊，眼花欲眩心怦怦。耳中髣髴波涛声，粉精墨妙谁经营。恍疑博望星槎横，我歌长句挥散卓，青云敢附千秋名。
题汪祭酒诗卷三首·其一
作者：朱彝尊
朝代：清
体裁：七言绝句

金马纷纷著作家，缁尘日日走箯车。谁如国子先生暇，吟到棠梨日影斜。
题汪祭酒诗卷三首·其三
作者：朱彝尊
朝代：清
体裁：七言绝句

庭闱眷恋赋归难，酒伴相逢强自宽。只合宅西添小阁，秋山且当故园看。
题汪祭酒诗卷三首·其二
作者：朱彝尊
朝代：清
体裁：七言绝句

西陵十子流派别，南宋诸公体制殊。绝似韦郎浣花集，奇章丽则近来无。
题汪赞善读书秋树根图
作者：朱彝尊
朝代：清
体裁：七言绝句

千官仗下列蛾眉，东马严徐献赋时。安有斯人坐云壑，披图真笑虎头痴。
题沈上舍洞庭移居图六首·其一
作者：朱彝尊
朝代：清
体裁：七言绝句

沈郎归兴及秋风，拟学烟波笠泽翁。不恋湖庄收紫茜，爱他千树洞庭红。
题沈上舍洞庭移居图六首·其三
作者：朱彝尊
朝代：清
体裁：七言绝句

才微岁晚畏讥弹，井社年来欲住难。只合全家太湖去，免教小吏侮乡官。
题沈上舍洞庭移居图六首·其二
作者：朱彝尊
朝代：清
体裁：七言绝句

销夏湾头五月凉，堂成面面纳湖光。杨梅线紫枇杷白，买断閒园自在尝。
题沈上舍洞庭移居图六首·其五
作者：朱彝尊
朝代：清
体裁：七言绝句

湿银三万六千顷，两点青螺髻子浓。生怕东山鹅鸭闹，轻帆径度莫釐峰。
题沈上舍洞庭移居图六首·其六
作者：朱彝尊
朝代：清
体裁：七言绝句

橘田姜棱散租符，西舍东邻兴不孤。他日相逢王泼墨，也矾生绢索横图。
题沈上舍洞庭移居图六首·其四
作者：朱彝尊
朝代：清
体裁：七言绝句

洞府曾传第九天，况闻崦里足良田。烦君俟我鲇鱼口，并载吴江赤马船。
题洪上舍传奇
作者：朱彝尊
朝代：清
体裁：七言绝句

十日黄梅雨未消，破窗残烛影芭蕉。还君曲谱难终读，莫付尊前沈阿翘。
题洪生对酒图
作者：朱彝尊
朝代：清
体裁：七言绝句

酒库京坊六度开，近无月奉市官醅。荆高旧侣多零落，赖尔南邻日往来。
题王叔楚墨竹为家上舍赋
作者：朱彝尊
朝代：清
体裁：古风

画家画竹专用墨，李波文同已难得。后来能事吴仲圭，横斜曲直无端倪。谁为此图王叔楚，意象岂必全师古。竹枝大者一尺强，其馀琐细抽风篁。山泉泠泠走石罅，可惜无人坐销夏。潜江主人购得之，索我点笔题新诗。吾家长水一茅屋，北垞南垞都是竹。每忆园林烧笋时，不恋树鸡及榆肉。海陵曹岳为我画作图，药炉茗碗书签厨。年来松菊成榛芜，对此临风一惆怅，归与归与范蠡湖。
题王给事过岭诗集
作者：朱彝尊
朝代：清
体裁：古风

合阳王郎媕群雅，掖垣退食吟最工。关西作者偻指数，比于二李谁趫雄。昨年使车踰岭表，笙歌鹿鸣听乍终。满城象犀总不顾，迎潮直渡东官东。循州洞天福地两，罗浮近与泉源通。晴峰四百三十二，一一捧出青莲蓬。砂床泥融坐哑虎，竹叶篆古书秋虫。千年鹿跑草浅浅，五色雀舞花濛濛。盘游饭罢石楼去，群仙或请铭新宫。偕行况有屈道士，留题肯使莓墙空。此乡宝玉人所羡，珠圆贝紫珊瑚红。王郎归装乏长物，仅束诗卷藏髹筒。解船下泷指湖口，馀兴复入匡山中。僧房五百恣登历，短筇轻屐随樵童。三条石梁贯员阙，一匹瀑布拖长虹。王郎得句转清越，墨花渍壁磨铅铜。携来都亭曾几日，传抄奚啻十数公。要知能事久服习，矢人之矢弓人弓。迩来诗格乖正始，学宋体制嗤唐风。江西宗派各流别，吾先无取黄涪翁。比闻王郎意亦尔，助我张目振凡聋。览兹过岭集百过，岂有瘢垢堪芟砻。往时屈道士游越，山行水汎酬和同。自从判袂广武北，十载梦寐悬江枫。冲虚观前斗坛在，可有邓岳留葛洪。投诗王郎并寄屈，惜无万里南飞鸿。
题王翚夏山图
作者：朱彝尊
朝代：清

王郎手摹一峰画，宛似张颠作草书。鼠尾皴山鸦点树，只今能事有谁如？
题王舍人西山游记三首·其一
作者：朱彝尊
朝代：清
体裁：七言绝句

三年索米住长安，咫尺云峰欲上难。读罢高文但西笑，开帘试隔女墙看。
题王舍人西山游记三首·其三
作者：朱彝尊
朝代：清
体裁：七言绝句

上方绝磴最崭岩，花药春丛静不芟。六聘山中三日住，输君秉烛入空嵌。
题王舍人西山游记三首·其二
作者：朱彝尊
朝代：清
体裁：七言绝句

卢师说法已千霜，石上松犹四尺强。我亦曾寻二龙子，夕阴点笔在莓墙。
题画
作者：朱彝尊
朝代：清
体裁：七言绝句

第四桥头枫叶丹，诗翁露顶不知寒。停车镇日树根坐，閒看鹭鸶飞过滩。
题画二首·其一
作者：朱彝尊
朝代：清
体裁：七言绝句

宣和旧谱识徐熙，犹记都官画里诗。三月江南看不足，湖塘花鸭影参差。
题画二首·其二
作者：朱彝尊
朝代：清
体裁：七言绝句

数株枯柳倚苔矶，话别沙头客未归。多事钱唐戴文进，钓师渲染著红衣。
题画四首·其一
作者：朱彝尊
朝代：清
体裁：七言绝句

林深屐齿未曾经，万壑松涛偶坐听。我若支筇来此地，便携酒榼上茅亭。
题画四首·其三
作者：朱彝尊
朝代：清
体裁：七言绝句

长林枫叶早霜催，绝磴鸣泉激石回。料得山楼听不尽，弦桐欲写又徘徊。
题画四首·其二
作者：朱彝尊
朝代：清
体裁：七言绝句

绿芜远近山参差，露气暗浮松树枝。乌篷七尺屡回首，看到月明归未迟。
题画四首·其四
作者：朱彝尊
朝代：清
体裁：七言绝句

竹梢藤蔓净飞沙，冷翠疏林不著花。羡杀幽人此高卧，更无剥啄到山家。
题画竹二首·其一
作者：朱彝尊
朝代：清
体裁：七言绝句

疏筠个个倚风轻，忽忆乡园宿雨晴。三亩宅西桐树北，此时新笋又应生。
题画竹二首·其二
作者：朱彝尊
朝代：清
体裁：七言绝句

雪禽未染唐希雅，怪石须添赵大年。兴发欲寻潭柘寺，春流决决响山泉。
题画罗汉
作者：朱彝尊
朝代：清
体裁：七言绝句

梅生小十六罗汉，笔力远胜卢楞伽。我题此幅更奇绝，人影瘦于枯木查。
题画送徐检讨还吴江二首·其一
作者：朱彝尊
朝代：清
体裁：七言绝句

三高祠下水溟濛，红蓼花香一笛风。惊起沙鸥定相笑，黑头未称作渔翁。
题画送徐检讨还吴江二首·其二
作者：朱彝尊
朝代：清
体裁：七言绝句

不贪台阁送行诗，索我尊前折柳词。合唤菱舟付菱女，更吹渔笛教渔儿。
题盛叟生圹
作者：朱彝尊
朝代：清
体裁：七言绝句

宜山居士抱诗癖，老傍南湖度幽宅。莫嫌丙舍少儿孙，且免他时卖松柏。
题瞻园旧雨图二首·其一
作者：朱彝尊
朝代：清
体裁：七言绝句

壮年踪迹任西东，老去诸馀念渐空。醉地至今犹恋惜，大功坊厎小园中。
题瞻园旧雨图二首·其二
作者：朱彝尊
朝代：清
体裁：七言绝句

花南孔雀翠屏张，共倚新声八宝装。谁向井边歌旧曲，淳熙半隶几斜阳。
题祁六东书草堂
作者：朱彝尊
朝代：清
体裁：五言律诗

爱汝溪堂静，开尊乍卷帷。江花平岸发，山鸟过庭飞。东海赋垂钓，西山怀采薇。一为歌白雪，高调和应稀。
题福州林秀才竹亭
作者：朱彝尊
朝代：清
体裁：五言律诗

道南移宅后，萧瑟草堂赀。尚有孤亭在，堪歌伐木诗。翠兼梧下竹，黄坼圃中葵。最爱凉风满，无烦羽扇持。
题禹鸿胪虢国夫人下马图
作者：朱彝尊
朝代：清
体裁：七言绝句

貌出风姿胜太真，无劳粉翠费千缗。如何南内淋铃雨，不忆当街下马人。
题程上舍寒梅霁雪图
作者：朱彝尊
朝代：清
体裁：六言诗

自写苔枝竹外，雪晴半树梅花。此地不携小酌，明朝风起如何。
题竹垞壁
作者：朱彝尊
朝代：清
体裁：七言律诗

买断竹垞将四载，园林新笋未经尝。今来散帙时初夏，忽见抽梢喜欲狂。背市有人酤浊酒，南邻许我借匡床。江村卧稳真堪乐，愁说燕云射猎场。
题纳凉图
作者：朱彝尊
朝代：清
体裁：五言绝句

爱伴云根坐，还留羽扇挥。休添一星烛，便惹麦蛾飞。
题腰鼓图
作者：朱彝尊
朝代：清
体裁：七言绝句

细腰急捧鼓参挝，水调兼歌穆护沙。料得翻身誇绝技，只嫌插鬓少葵花。
题董尚书墨迹
作者：朱彝尊
朝代：清
体裁：七言绝句

三真六草董尚书，北米东邢总不如。试诵容台好诗句，一缣肯换百砗磲。
题蔡修撰早朝图
作者：朱彝尊
朝代：清
体裁：七言绝句

遮莫鼕鼕画鼓频，披帷风定烛如银。绣墩只许狸奴卧，辛苦妆台拢髻人。
题蔡徵君著书图
作者：朱彝尊
朝代：清
体裁：古风

先生忠孝门，早岁力埋照。逃名名愈随，祗缘笔舌妙。中年巾柴车，起应鹤书召。人多留嚣尘，君乃返蓬藋。立意在千秋，肯贻北陇笑。渊源订伊雒，图书衍周邵。其言明且清，削繁领其要。今已七十馀，行不藉藜筱。请观息关图，钩膝但坐啸。淙淙石罅泉，丸丸松顶峤。山宜题六聘，洞可亚三诏。著书早晚成，先以语同调。
题装潢顾生卷二首·其一
作者：朱彝尊
朝代：清
体裁：七言绝句

梅边亭子竹边风，添种梁园一捻红。不独装池称绝艺，画图兼似虎头工。
题装潢顾生卷二首·其二
作者：朱彝尊
朝代：清
体裁：七言绝句

过眼云烟记未曾，香厨争藉理签幐。残山剩水成完幅，想像张龙树不能。
题让竹亭修禊图卷
作者：朱彝尊
朝代：清
体裁：七言绝句

今年禊饮负花时，让竹亭前到恨迟。比似永和应更胜，坐无一客不成诗。
题谭画山水送谭七舍人兄三首·其一
作者：朱彝尊
朝代：清
体裁：七言绝句

舍人佐郡出京华，马后图书载五车。欲上恒山最高顶，自驯白鹿饭松花。
题谭画山水送谭七舍人兄三首·其三
作者：朱彝尊
朝代：清
体裁：七言绝句

桑乾九月未成桥，想像关榆叶尽凋。曾向雁门三度宿，人家历历在山椒。
题谭画山水送谭七舍人兄三首·其二
作者：朱彝尊
朝代：清
体裁：七言绝句

大漠霜流碛草枯，郫筒芦酒急须沽。云中西去黄河曲，未必山川似画图。
题贾院判画荷二首·其一
作者：朱彝尊
朝代：清
体裁：七言绝句

亭亭红艳立清波，杀粉调铅不在多。却笑崔徐思憔悴，鹭鸶汀畔写枯荷。
题贾院判画荷二首·其二
作者：朱彝尊
朝代：清
体裁：七言绝句

黄尘六月倦鸣鞭，苦忆中吴鸭觜船。梦入篷窗听夜雨，半江风叶枕函边。
题赵方伯劝农图
作者：朱彝尊
朝代：清
体裁：古风

三农播百谷，原隰各有宜。匪特因地利，又必循天时。民生务在勤，岂可惰四肢。耘耨一不力，苗莠豆为萁。炎暑尤可怜，秧马苦蹲跠。晨螾夕飞蚊，一一噆顽肌。及其登场圃，手足尽皴胝。磨砻且簸扬，然后供一炊。云何不爱惜，等之荑稗为。盈仓饱雀鼠，百斛饭僧尼。国奢当示俭，先务宜在兹。我后省耕敛，蠲租起疮痍。作绘耕织图，赐予先保釐。公复篹质言，镂版下有司。远迩七十城，户诵比书诗。齐民谙要术，风俗公所移。吾衰受一廛，僻在长水湄。披图愧善颂，对此豁双眉。
题退谷
作者：朱彝尊
朝代：清
体裁：五言律诗

退翁爱退谷，未老先抽簪。行药乱峰路，筑亭双树林。閒中春酒榼，静里山泉音。满目市朝贵，何人期此心。
题钱宗伯文集后
作者：朱彝尊
朝代：清
体裁：五言律诗

海内文章伯，周南太史公。衣裳判白露，门巷落青枫。兴与烟霞会，人今出处同。白头无籍在，愁坐正书空。
题陈词稿
作者：朱彝尊
朝代：清
体裁：七言绝句

尺书频寄慰衰迟，裙屐风流又一时。珠玉连篇歌乍阕，幺弦别谱小山词。
题雪中垂钓图
作者：朱彝尊
朝代：清
体裁：七言律诗

九十九淀畿南水，五三六点塞北鸿。雪花溟濛湿柳絮，人影瑟缩枯莲蓬。易酒涞酒村瓮白，东家西家炉火红。此时坚坐不归去，一笑无乃天随翁。
题项叟画柳
作者：朱彝尊
朝代：清
体裁：七言绝句

吾家旧宅由拳北，恰与胥山樵对门。巷柳萧条今已尽，春风犹喜画图存。
题项秀才水墨小山丛桂
作者：朱彝尊
朝代：清
体裁：七言绝句

少年席研项生同，每到秋行桂树丛。今日天涯展图画，忽惊身是白头翁。
题顾夫人画兰
作者：朱彝尊
朝代：清
体裁：七言绝句

眉楼人去笔床空，往事西州说谢公。犹有秦淮芳草色，轻纨匀染夕阳红。
题高侍读江村图二首·其一
作者：朱彝尊
朝代：清
体裁：七言绝句

菊涧疏寮旧迹存，画图髣髴见江村。双桥尽许通舟楫，他日柳阴来叩门。
题高侍读江村图二首·其二
作者：朱彝尊
朝代：清
体裁：七言绝句

杜甫南邻有朱老，吾将徙宅问东家。水边沙际閒田阔，添种鸭桃千树花。
题高六柘塘移居图二首·其一
作者：朱彝尊
朝代：清
体裁：五言律诗

伍员吹箫市，韩信垂钓台。昔贤曾混迹，之子亦多才。落月摇乡树，清淮上酒杯。诛茅三径在，高咏日悠哉。
题高六柘塘移居图二首·其二
作者：朱彝尊
朝代：清
体裁：五言律诗

草绿连隋苑，花飞忆楚州。人閒从散帙，客至许登楼。自卜罗含宅，频移范蠡舟。看君图画意，转益故乡愁。
题黄山铁公小像
作者：朱彝尊
朝代：清
体裁：五言律诗

铁公黄海至，曾占最高峰。山后一茅屋，阶前万壑松。禅心离怖畏，诗卷阅春冬。不信岩居乐，君看冰雪容。
题龚主事西湖雨汎图二首·其一
作者：朱彝尊
朝代：清
体裁：七言绝句

茶樯酒幔静无邻，镜面平波碾湿银。回忆少年歌舞误，乌篷不作独吟人。
题龚主事西湖雨汎图二首·其二
作者：朱彝尊
朝代：清
体裁：七言绝句

莼丝菱叶浸鱼天，十里湖山思悄然。疏雨夜眠听亦好，莫因月黑便回船。
风中柳·戏题竹垞壁
作者：朱彝尊
朝代：清
体裁：词

有竹千竿，宁使食时无肉。也不须更移珍木。北垞也竹，南垞也竹。护吾庐、几丛寒玉。晚来月上，对影描他横幅。赋新词、竹山竹屋。郫筒一束，笋鞋三伏。竹夫人，醉乡同宿。
风光好·春恨
作者：朱彝尊
朝代：清
体裁：词

花婵娟。月婵娟。早是伤春梦雨天。思绵绵。梁间燕子闻长叹。春将半，旧事思量在眼前。一年年。
风入松·忆别
作者：朱彝尊
朝代：清
体裁：词

楚腰纤细掌中轻。出水旧知名。数声风笛离亭晚，犹宛转、久住云骈。独望天边初月，殷勤远别深情。流年堪惜又堪惊。秋水绿痕生。魂销事去无寻处，西陵下、萧飒松声。惆怅空教梦见，如何作得双成。
风入松·朝云不改旧时颜
作者：朱彝尊
朝代：清

朝云不改旧时颜，飞下屏山。严城乍报三通鼓，何繇得遮梦重还。露叶犹闻响屧，风帘莫碍垂鬟。簪花小字箧中看，别思回环。穿针纵有他生约，怅迢迢路断银湾。锦瑟空成追忆，玉箫定在人间。
风入松·送沈平万之新安
作者：朱彝尊
朝代：清
体裁：词

萧疏烟柳玉河潭，残月犹含。离人报道城东发，趁新凉、卯酒初酣。代马频嘶别路，吴绵须换征衫。歙州风物旧曾谙，此去停骖。乌丸素纸留题好，绕清溪、紫笋黄柑。心逐一绳飞雁，秋深直到江南。
风怀二百韵
作者：朱彝尊
朝代：清
体裁：五言排律

乐府传西曲，佳人自北方。问年愁豕误，降日叶蛇祥。巧笑元名寿，妍娥合唤嫦。次三蒋侯妹，第一汉宫嫱。铁拨娴诸调，云璈按八琅。琴能师贺若，字解辨凡将。弱絮吟偏敏，蛮笺擘最强。居连朱雀巷，里是碧鸡坊。偶作新巢燕，何心敝笱鲂。连江驰羽檄，尽室隐村艡。绾髻辞高阁，推篷倚峭樯。蛾眉新出茧，莺舌渐抽簧。慧比冯双礼，娇同左蕙芳。欢悰翻震荡，密坐益徬徨。板屋丛丛树，溪田棱棱姜。垂帘遮雁户，下榻碍蜂房。痁鬼同时逐，祅神各自禳。乱离无乐土，漂转又横塘。皂散千条荚，红飘一丈蔷。重关于盼盼，虚牖李当当。凤子裙纤褶，鸦头袜浅帮。倦犹停午睡，暇便踏春阳。雨湿鞦韆索，泥融碌碡场。罥丝捎蠛蠓，拒斧折螳螂。侧径循莎荐，微行避麦䵃。浣纱宜在石，挑菜每登㽘。萝茑情方狎，萑苻势忽猖。探丸搜保社，结侣窜茅篁。庑改梁鸿赁，机仍织女襄。疏棂安镜槛，斜桷顿书仓。路岂三桥阻，屏还六扇傏。弓弓听点屐，了了见缝裳。夙拟韩童配，新来卓女孀。缟衣添绰约，星靥婉清扬。芸帙恒留箧，兰膏惯射芒。长筵分泼散，复帐捉迷藏。奁贮芙蓉粉，萁煎豆蔻汤。洧盘潜浴宓，邻壁暗窥匡。苑里艰由鹿，藩边喻触羊。末因通叩叩，祗自觉伥伥。孟里经三徙，樊楼又一厢。渐于牙尺近，莫避灶觚炀。题笔银钩在，当窗绣袂飏。有时还邂逅，何苦太周防。令节矜元夕，珍亭溢看场。闹蛾争入市，响屧独循廊。枨触钗先溜，檐昏烛未将。径思乘窘步，梯已上初桄。莫绾同心结，停斟冰齿浆。月难中夜堕，罗枉北山张。冰下人能语，云中雀待翔。青绫催制被，黄竹唤成箱。玉诧何年种，珠看满斛量。綵幡摇婀娜，漆管韵清锵。白鹄来箫史，斑骓驾陆郎。徒然随画舰，不分上华堂。紫葛牵驼架，青泥湿马枊。枇杷攒琐琐，榉柳荫牂牂。金屋深如此，璇宫思未央。朝霞凝远岫，春渚得归艎。古渡迎桃叶，长堤送窅娘。翠微晴历历，绿涨远汪汪。日影中峰塔，潮音大士洋。寻幽虽约伴，过涉乃须卬。澹墨衫何薄，轻纨扇屡障。心怜明艳绝，目奈冶游狂。缆解青丝䋏，茵铺白篾篖。回波吟栲栳，鸣橹入菰蒋。竹笋重重箨，茶牙段段枪。甘菹翻旧谱，活火试头纲。榼易倾鹦鹉，裘拚典骕骦。晓酲消艻蔗，寒具析餦餭。已共吴船凭，兼邀汉佩纕。瘦应怜骨出，嫌勿避形相。楼下兜衾卧，阑边拭泪妆。便思蛩负蟨，窃逆凤求凰。两美诚难合，单情不可详。计程动瘴疠，回首限城隍。红豆凭谁寄，瑶华暗自伤。家人卜归妹，行子梦高唐。杜宇催归数，刍尼送喜忙。同移三亩宅，并载五湖航。院落虬檐月，阶流兔杵霜。池清彫菡萏，垣古缭筼筜。乍执掺掺手，弥回寸寸肠。背人来冉冉，唤坐走佯佯。齧臂盟言覆，摇情漏刻长。已教除宝扣，亲为解明珰。领爱蝤蛴滑，肌嫌蜥蜴妨。梅阴虽结子，瓜字尚含瓤。捉搦非无曲，温柔信有乡。真成惊蛱蝶，甘作野鸳鸯。暂别犹凝睇，兼旬遽病尪。历头逢腊尽，野外祝年穰。忽枉椒花颂，来浮柏子觞。亮因微触会，肯负好时光。炉亟薰凫藻，卮须引鹤吭。象梳收剃堕，犀角镇心恇。灭燄馀残灺，更衣挂短桁。簪挑金了鸟，臼转木苍桹。纳履氍毹厎，搴帱箓簌旁。绮衾容并覆，皓腕或先攘。暮暮山行雨，朝朝日照梁。含娇由半醉，唤起或三商。连理缘枝叶，于飞任颉颃。烧灯看傀儡，出队舞跳踉。但致千金笑，何妨百戏偿。偶然閒院落，随意发缣缃。竹叶符教佩，留藤酱与尝。砚明鸲鹆眼，香黦鹧鸪肪。日以娑拖永，时乘嬿婉良。本来通碧汉，原不限红墙。天定从人欲，兵传迫海疆。为园依锦里，相宅夹清漳。夺织机中素，看舂石上粱。茗炉寒说饼，芋火夜然糠。唐突邀行酒，勾留信裹粮。比肩吴下陆，偷嫁汝南王。画舫连晨夕，歌台杂雨旸。旋娟能妙舞，謇姐本名倡。记曲由来擅，催归且未遑。风占花信改，暑待露华瀼。蓄意教丸药，含辛为吮疮。赋情怜宋玉，经义问毛苌。芍药将离草，蘼芜赠远香。潮平江截苇，亭古岸多樟。镜水明于镜，湘湖曲似湘。加餐稠叠语，浓墨十三行。约指连环脱，茸绵袙复装。急如虫近火，躁甚蟹将糠。理棹回青翰，骖驹骤玉镶。宁期共命鸟，遽化逆毛鸧。寄恨遗卷发，题缄属小臧。愤奚殊蔡琰，悔嫁失王昌。作事逢张角，无成种董蓈。流年憎禄命，美疢中膀胱。手自调羹臛，衣还借裲裆。口脂匀面罢，眉语背人刚。力弱横陈易，行迟小胆恾。留仙裙尽皱，堕马鬓交鬤。不寐扉重辟，巡檐户暗搪。风微翻蝙蝠，烛至歇蛩螀。雾渐迷三里，星仍隔五潢。轻帆先下霅，岐路误投杭。九日登高阁，崇朝舍上庠。者回成偪侧，此去太怆惶。乱水逾浮玉，连峰度栝苍。恶溪憎诎屈，盘屿苦低昂。地轴何能缩，天台讵易望。重过花贴胜，相见纺停軖。射雉须登陇，求鱼别有枋。笆篱六枳近，练浦一舟荡。乌臼遮村屋，青蘋冒野湟。洛灵潜拾翠，蚕妾未登桑。骤喜佳期定，宁愁下女当。䋣英经夜合，珍木入宵炕。启牖冰纱绿，开奁粉拂黄。话才分款曲，见乃道胜常。即事怜聪慧，那教别慨慷。朅来要汉艾，块独泛沙棠。送远歌三叠，销魂赋一章。兜鞋投暗室，卷箔指昏亢。命续同功缕，杯馀九节菖。截筒包益智，消食饷槟榔。胶合黏鸾鸟，丸坚抱蛣蜣。欢难今夜足，忧且暂时忘。本拟成翁妪，无端失比伉。睫边惟有泪，心上岂无�。针管徐抽线，阑灰浅涷㡆。毫尖渲画笔，肘后付香囊。诀绝分沟水，缠绵解佩璜。但思篙橹折，莫系䯀骢缰。帷帐辞秦淑，音尘感谢庄。岂无同宿雁，终类失群獐。卫黰频开匼，秦衣忍用样。炕蒸乡梦短，雪卷朔风雱。绝塞缘蠮螉，丛祠吊虸蚄。刀环归未得，轨革兆难彰。客乍来金凤，书犹报白狼。百忧成结轖，一病在膏肓。峡里瑶姬远，风前少女殃。款冬殊紫蔓，厄闰等黄杨。定苦遭谣诼，凭谁解迭逿。榽先为檀斫，李果代桃僵。口似衔碑阙，肠同割剑铓。返魂无术士，团土少娲皇。剪纸招南国，输钱葬北邙。春秋鹒蟀换，来往鸴鸠抢。油壁香车路，红心宿草冈。崔徽风貌在，苏小墓门荒。侧想营斋奠，无聊检笥筐。方花馀莞蒻，文瓦失香姜。扇憾芳姿遣，环悲奈女亡。玉箫迷处所，锦瑟最凄凉。束竹攒心曲，栖尘眯眼眶。转添词怅怅，莫制泪浪浪。幔卷紬空叠，铃淋雨正鉠。情深繁主簿，痴绝顾长康。永逝文悽戾，冥通事渺茫。感甄遗故物，怕见合欢床。
风灯
作者：朱彝尊
朝代：清
体裁：五言律诗

暑爱当风坐，移灯趁晚凉。纱绷扶寸阔，烛减一分长。紫凤垂垂结，飞蛾面面障。更宜单舸去，留照露荷香。
风蝶令·石城怀古
作者：朱彝尊
朝代：清
体裁：词

青盖三杯酒，黄旗一片帆。空馀神谶断碑镵。借问横江铁锁是谁监。花雨高台冷，胭脂辱井缄。夕阳留与蒋山衔。犹恋风香阁畔旧松杉。
风蝶令·秋雨疏偏响
作者：朱彝尊
朝代：清

秋雨疏偏响，秋点夜迸啼。空床取次薄衾携。未到酒醒时候，已凄凄。寒雁横天远，江云拥树低。一湾杨柳板桥西。料得灯昏独上，小楼梯。
风蝶令·送别
作者：朱彝尊
朝代：清
体裁：词

北斗分征路，南桥列祖筵。生憎柳絮白于绵。明日行人已远、骑连连。诗忆伤心处，杯衔欲别前。好花争奈夕阳天。惆怅青山渌水、急回船。
风蝶令·送霍二还曲梁
作者：朱彝尊
朝代：清
体裁：词

南浦山无数，东城月乍悬。离堂筝语烛花偏，愁杀斜飞金雁十三弦。漳水流残雪，丛台散晓烟。酒家疏雨杏花天。系马红楼深处阿谁边？
飞雪满群山·燕京岁暮作
作者：朱彝尊
朝代：清
体裁：词

椎髻鸿妻，蓬头霸子，故园消息谁传。雪花如手，同云万里，几回搔首茫然。黑貂裘敝矣，况兼东郭先生履穿。一点孤烛，两行乡泪，惟有影相怜。岂不念，飞帆归浙水，叹旧游零落，无异天边。竹林长笛，鸰原宿草，又谁劝酒垆前。薄游成久客，惹霜鬓、愁添去年。更无人问，长安市上空醉眠。
食半翅二首·其一
作者：朱彝尊
朝代：清
体裁：五言律诗

赋物怜穷鸟，营飞日几回。远依黄鼠穴，低抢白龙堆。不用深弓射，恒愁短翼摧。年年随冻雀，重马纥干来。
食半翅二首·其二
作者：朱彝尊
朝代：清
体裁：五言律诗

味合添雏笋，羹宜配冻醪。登盘人未识，入肆价须高。且缓思鸮炙，全胜食雉膏。莫愁尝易尽，谗鼎戒贪饕。
食荔支寄查上舍弟时在秦中
作者：朱彝尊
朝代：清
体裁：七言绝句

荔子浆酸价未高，风前试解绛罗袍。当筵忽忆西征客，马乳凉州也自豪。
食采玉山药
作者：朱彝尊
朝代：清
体裁：古风

穷冬旨蓄尽，客至我心痗。打门门者应，担仆走汗背。周遭解村绹，磊落倒伧袋。土藷二尺强，爱惜烦点对。冰须截柔腻，井渫洗粗秽。未许瓶盆藏，亟勒釜鬵溉。酸咸百无功，水火两不悖。炎炎力通透，勃勃气洸溃。中筵出佐酒，扶寸陶盘内。纹皴蛇跗断，衣滑兔褐退。软嚼便牛饲，馋叉斗乌喙。是物种实繁，厥产遍阳昧。其叶不足怜，其花不可佩。孔林殷而瘦，禹穴白而僓。或如佛手擘，或如龙卵碎。方经炎帝收，药录桐君载。讵若采玉本，品格压俦辈。水芋山慈姑，味劣远难配。
食铁脚二首·其一
作者：朱彝尊
朝代：清
体裁：五言律诗

本与黄头似，群传铁脚名。网罗谋尽取，膏火遽先烹。冻免厨人割，贫贪市价轻。物微怜最苦，化蛤也为羹。
食铁脚二首·其二
作者：朱彝尊
朝代：清
体裁：五言律诗

捕自愁云外，来从冻雪初。体轻鸧鸹并，骨脆鹡鸰如。羹臛尝兼得，膢朐法未书。故乡无尔辈，只鲙玉鲈鱼。
食魱鱼
作者：朱彝尊
朝代：清
体裁：五言律诗

白小休论小，奇珍信可珍。炎天来积雪，入馔总如银。稻蟹时方早，莼鲈思莫频。不知江海上，几处罢垂纶。
食龙目
作者：朱彝尊
朝代：清
体裁：五言律诗

龙目原奇树，嘉名自海区。何年赋旁挺，得与侧生俱。黄拟支郎眼，圆分汉女珠。几人曾嗜此，昌歜未应殊。
饮历下亭泛舟莲子湖作二首·其一
作者：朱彝尊
朝代：清
体裁：五言律诗

济水来王屋，源泉处处清。自从湖口入，不复地中行。柳岸鸣蝉急，荷风浴鸟轻。江南归思缓，髣髴棹歌声。
饮历下亭泛舟莲子湖作二首·其二
作者：朱彝尊
朝代：清
体裁：五言律诗

海右亭仍在，城隅路不赊。竹深池馆静，山转柁楼斜。小队千行柳，行厨五色瓜。未愁沾席两，归棹豁晴霞。
饮吴生宅
作者：朱彝尊
朝代：清
体裁：七言绝句

吴郎爱客解千龄，劝饮青丝挈玉瓶。落日儿童齐拍手，过江三日几曾醒。
饮张司理南华馆题壁
作者：朱彝尊
朝代：清
体裁：七言绝句

南园载酒劝君歌，凉月纷纷照薜萝。镜水连天八百里，张星依旧在明河。
饮张舍人斋
作者：朱彝尊
朝代：清
体裁：七言律诗

门才风貌阮何间，官簿重题右史班。三伏尚能留客坐，一瓻相劝借书还。浓阴古壁垂镺蔓，骤雨新苔滑小山。我醉已拚逃席去，更烦香瓮出屏弯。
饮方园亭即送其入都
作者：朱彝尊
朝代：清
体裁：五言律诗

隋苑频移柳，吴歌罢采菱。平山窥户入，远水出郊澄。券尾驴三纸，霜群雁一绳。金台行在望，乐剧许同登。
饮查编修寓楼二首·其一
作者：朱彝尊
朝代：清
体裁：七言绝句

颠毛初白与僧同，逐队仍趋朵殿东。恰喜行厨樱笋熟，系鞋且对一渔翁。
饮查编修寓楼二首·其二
作者：朱彝尊
朝代：清
体裁：七言绝句

高馆江湖左右开，三瓶㰂酒倒官醅。十年旧事篝灯话，此夜方舟泊钓台。
饮遂安毛检讨寓斋
作者：朱彝尊
朝代：清
体裁：七言绝句

城隅烧尾宴曾同，六载重来就菊丛。珍重故人今夕会，招寻犹念一渔翁。
饮陈孝廉乌石山房
作者：朱彝尊
朝代：清
体裁：古风

旅馆苦毒热，若鸟困樊�。忽聆折简招，柅车道山阿。此身离沃焦，冰雪投岷峨。主人颇善病，宾至移药箩。预储楚笋鞋，易客深雍靴。岩壑不在僻，位置因坡陀。层栏万井上，三面云遮罗。俄看鱼鳞收，一峰青一螺。日永风舒舒，卷㡢吹渐多。亭幽倚翠壁，曲磴交荆莎。涓涓细泉流，撱石注阳坡。谁滋径寸泥，乃吐双茎荷。木桃缀华实，扶荔捞鲜波。浏览随所欣，乐饮日已趖。既无形骸拘，且免监史苛。杯阑见题句，小陆此寤歌。髣髴书策存，岂忍轻垩磨。吾䣊物外心，从兹数娑拖。肯于三伏时，礼法绳愆讹。作诗继小陆，观者任谐诃。
饮顾孝廉秀野堂同周吉士赋
作者：朱彝尊
朝代：清
体裁：七言律诗

秀野堂深曲径通，巡檐始信画图工。小山窠石屋高下，清露戎葵花白红。已许糟丘成酒伴，不妨蠹简借邮筒。入秋准践登舻约，吟遍江桥两岸枫。
首春端州述怀寄故乡诸子
作者：朱彝尊
朝代：清
体裁：五言排律

客舍千山外，春城万里心。草青仍一度，云暗结重阴。往事随蓬转，谋生愈陆沉。承欢违菽水，兄弟渺商参。负米情空在，离鸿思不禁。此邦非乐土，何处好怀音。枉作穷途哭，虚劳泽畔吟。苍梧晴峡远，桂水暮流深。梦断梅鋗岭，囊空陆贾金。枫林悲落月，苔石忆同岑。燕笑应如昨，沉吟独至今。北归徒踯躅，南望益萧森。琼树佳人隔，梅花驿使临。短书知可报，珍重问江浔。
香炉峡
作者：朱彝尊
朝代：清
体裁：古风

何年香炉峡，擅此香炉名。匡庐与会稽，秀色同削成。篁径散彩翠，溪流澹澄明。青云结车盖，白日悬霓旌。孤舟泛容与，百丈纷纵横。人影如沙虫，林林川上行。夕阳下长坂，猿鸟尽哀鸣。征途渺何极，恻恻使心惊。
香炉峡
作者：朱彝尊
朝代：清

何年香炉峡，擅此香炉名。匡庐与会稽，秀色同削成。篁径散彩翠，溪流澹澄明。青云结车盖，白日悬霓旌。孤舟泛容与，百丈纷纵横。人影如沙虫，林林川上行。夕阳下长坂，猿鸟尽哀鸣，征途渺何极，恻恻使心惊。
马草行
作者：朱彝尊
朝代：清

阴风萧萧边马鸣，健儿十万来空城。角声呜呜满街道，县官张灯征马草。阶前野老七十余，身上鞭扑无完肤。里胥扬扬出官署，未明已到田家去。横行叫骂呼盘飧，阑牢四顾搜鸡豚。归来输官仍不足，挥金夜就倡楼宿。
马草行
作者：朱彝尊
朝代：清
体裁：古风

阴风萧萧边马鸣，健儿十万来空城。角声呜呜满街道，县官张灯徵马草。阶前野老七十馀，身上鞭扑无完肤。里胥扬扬出官署，未明已到田家去。横行叫骂呼盘飧，阑牢四顾搜鸡豚。归来输官仍不足，挥金夜就倡楼宿。
驾幸五台山恭纪三首·其一
作者：朱彝尊
朝代：清
体裁：七言律诗

图经曾识五台名，想见云从帐殿生。节物乍分春恰半，登临最好雪初晴。林香紫鸽翻风上，月黑金莲照地明。定有山灵呼万岁，不徒龙象下方迎。
驾幸五台山恭纪三首·其三
作者：朱彝尊
朝代：清
体裁：七言律诗

紫府仙居岳镇同，削成大古想神功。地传竺法兰栖处，山入勾龙爽画中。曲磴溪流频度马，晴云舄下数归鸿。省方岂为寻沙界，特采天花寿两宫。
驾幸五台山恭纪三首·其二
作者：朱彝尊
朝代：清
体裁：七言律诗

花宫高下绕台怀，铁锁层层雁齿阶。代郡云山连朔郡，北街星斗划南街。千夫试转清凉石，二月如燔泰岱祡。望秩百王曾不到，天教宸藻首磨崖。
驾自五台回赐金莲花
作者：朱彝尊
朝代：清
体裁：五言律诗

紫府蕃神草，金花近御床。献非缘鹿女，恩许载牙箱。一束叨殊数，千金补禁方。丁宁须什袭，或恐夜生光。
骢马行送任御史视鹾长芦
作者：朱彝尊
朝代：清
体裁：古风

春明门东骢马嘶，奚官新凿碧玉蹄。紫茸鞦鞘锦障泥，使者衣绣行长堤。寒花露草烟萋萋，千树万树杨柳低。津门此去三百里，来朝定指西沽西。长芦盐筴通青齐，君今乘骢按左海，章绶不殊还会稽。我歌骢马行，君骑骢马去。明年策马来，春明应记今朝送行处。
高为余画竹以三绝句报之·其一
作者：朱彝尊
朝代：清
体裁：五言绝句

故人有才子，为我埽丛筠。长帽眉山老，看来足乱真。
高为余画竹以三绝句报之·其三
作者：朱彝尊
朝代：清
体裁：五言绝句

旧种南垞竹，图中胜百分。归装无长物，得此即封君。
高为余画竹以三绝句报之·其二
作者：朱彝尊
朝代：清
体裁：五言绝句

细似杨无咎，疏于顾定之。清风爱相对，赤日最高时。
高丽参歌赋谢纳兰院长
作者：朱彝尊
朝代：清
体裁：古风

若稽古帝伊耆，穿九井，御六螭。百谷既播雨露滋，蒸民乃粒无阻饥。维帝念人寿之不永，稽首再拜就泰壹小子而问之。小子前致辞，养生固有道，曷不施赭鞭、鞭百草。尝其平毒，审其寒燠。别君臣，异湿燥。或冬而萌，或夏而槁。丰者茀，蔓者抱。鼎用饪，臼用捣。㕮咀三百六十五味，著为本草经，授诸医师俾雠讨。山娟娟兮树濛濛，爰有紫衣童子歌宵中。瑶光之宿帝车尾，散为仙卉三桠五叶各一丛，人衔鬼盖海腴名不同。是为土地精，肩股各具体。有时黄口儿，土中啼不已。高高羊头冈，深深虎穴厎。立苗团紫云，结子堕红米。晋上党，赵邯郸，远而新罗、百济根结蟠。我昔于高丽，图经曾览观。胥馀启宇后朝鲜，世世称外藩。森罗三千七百鸟，四至八到提封宽。域中生参类羊角，其上椴树清阴攒。春州产尤嘉，坚白少垢瘢。闻诸辽阳土木，搰地先以热汤野炉煮，何异都蔗去汁方登盘。此邦之人日炙风戾乾，元气不损形神完。珍药岂易得，恒愁致者难。纳兰学士相于久，忆别重逢岁在酉。三面山临一面江，诵君清诗不去口。今春凤舰复时巡，扈从依然八十一车后。朝来帐殿喜合并，悯我形枯貌黧丑。分我神草凡百茎，投之几案铿有声。五加一把安足道，爱玩不异怀中琼。服之洗忧恚、定心气，益神智、还精髓。失笑颇类西域之骆驼，口不能嚼左右齹。老眼秤星浑不辨，刀圭约略付锉�。作诗报学士，奇觚急就，有愧卢仝马异刘叉何。
高博士席上留赠公子二首·其一
作者：朱彝尊
朝代：清
体裁：五言律诗

列席先投辖，升堂喜盍簪。飘零忘蓟北，风物尽江南。沧酒瓷罂满，张梨白露甘。留连如意舞，更与阿戎谈。
高博士席上留赠公子二首·其二
作者：朱彝尊
朝代：清
体裁：五言律诗

西陆清秋候，东山旧宅开。壶觞兼日夕，文咏许追陪。且为看花起，还愁上马回。春风倚归棹，赌墅定重来。
高处士方处士陈上舍将归过集古藤书屋同陆处士魏上舍分韵赋长歌送别得要字
作者：朱彝尊
朝代：清
体裁：古风

我携家具海波寺，九月未槁青藤苗。夕阳倒景射柽柳，此时孤坐不自聊。故人远别齐过我，谓言分手当来朝。或还东江陆瑁宅，或渡南浦江淹桥。龙眠一叟幡然回，斧柯无恙山中樵。金台酒伴难悉数，随意牵拂相招要。林衣满地席帽脱，画不绝笔书能超。吴船恰到曲车响，瓮头乍坼轻尘摇。匏樽屡空雁壶覆，岂必柴汝官哥窑。南中风物试细论，归值稻米蒸长腰。披绵黄雀切玉鲙，差胜北地肥羊烧。我今已解腰下组，羸马且免晨趋朝。夜如何其判促膝，秋窗须尽烛一条。人生合并苦不易，后会久速谁能料。明年吾亦掉头去，石田茅屋恣逍遥。傥能访我长水曲，相留浮白还炊彫。
高阳台
作者：朱彝尊
朝代：清
体裁：词

桥影流虹，湖光映雪，翠帘不卷春深。一寸横波，断肠人在楼阴。游丝不系羊车住，倩何人传语青禽？最难禁，倚遍雕阑，梦遍罗衾。
重来已是朝云散，怅明珠佩冷，紫玉烟沉。前度桃花，依然开满江浔。钟情怕到相思路，盼长堤草尽红心。动愁吟，碧落黄泉，两处难寻。
高阳台
作者：朱彝尊
朝代：清

桥影流虹，湖光映雪，翠帘不捲春深。一寸横波，断肠人在楼阴。游丝不系羊车住，倩何人传语青禽。最难禁，倚遍雕栏，梦遍罗衾。重来已是朝云散，怅明珠佩冷。紫玉烟沈，前度桃花，依然开满江浔。钟情怕到相思路，盼长堤草尽红心。动愁吟，碧落黄泉，两处谁寻。
高阳台·桥影流虹
作者：朱彝尊
朝代：清

江叶元礼，少日过流虹桥，有女子在楼上，见而慕之，竟至病死。气方绝，适元礼复过其门，女之母以女临终之言告叶，叶入哭，女目始瞑。友人为作传，余记以词。
桥影流虹，湖光映雪，翠帘不卷春深。一寸横波，断肠人在楼阴。游丝不系羊车住，倩何人、传语青禽7？最难禁。倚遍雕阑，梦遍罗衾。
重来已是朝云散，怅明珠佩冷，紫玉烟沉。前度桃花，依然开满江浔。钟情怕到相思路，盼长堤、草尽红心。动愁吟。碧落黄泉，两处难寻。
魏谕德调鹤图
作者：朱彝尊
朝代：清
体裁：七言绝句

蔚州才子嗣清尘，藻鉴持衡识曲真。画里归装无长物，一双舞鹤比长人。
鲁太守席上赋
作者：朱彝尊
朝代：清
体裁：七言律诗

海内词流几派分，尽誇皇甫士安文。正愁缟带交期晚，蚤有瑶华驿使闻。归路亭皋飞木叶，放船薛淀冷湖云。十年梦寐西堂烛，今日题襟得共君。
鲈鱼同魏作四首·其一
作者：朱彝尊
朝代：清
体裁：七言绝句

水面罾排赤马船，纤鳞巨口笑争牵。吴娘不怕香裙湿，切作银花鲙可怜。
鲈鱼同魏作四首·其三
作者：朱彝尊
朝代：清
体裁：七言绝句

已脱朝衫分卜耕，剧怜乡味算归程。秋风弹指今年误，输与江东老步兵。
鲈鱼同魏作四首·其二
作者：朱彝尊
朝代：清
体裁：七言绝句

微霜一夜泖湖东，杨柳丝黄两岸风。不信轻舟往来疾，筠篮验取四鳃红。
鲈鱼同魏作四首·其四
作者：朱彝尊
朝代：清
体裁：七言绝句

翠网千丝白玉跳，蜀姜镂切韭新苗。背篷圆笠平生惯，准拟抽帆第四桥。
鲍家寺白松歌
作者：朱彝尊
朝代：清
体裁：古风

鲍家寺中九白松，扶疏宛似桂之树。密叶阴连古殿寒，霜皮昼偃盘根互。我来系马风泠然，入门四顾喜欲颠。巢攲迥见鹳鹤坐，干老不数蛟龙缠。长廊饭僧僧未至，松子松花飘满地。半岭平衔夕照曛，双林远胜春浮翠。其馀四株皆可娱，矫矫离立空墙隅。枝柯虽殊无异色，知是岁寒霜雪俱。山僧怪我摩挲久，茗碗帘前一招手。此树今来二百年，问余岁月能知否。
鸡鸣
作者：朱彝尊
朝代：清
体裁：古风

东方未白鸡长鸣，离人束带步前楹。中闺切切再三语，晓寒入室灯光清。家童驱鸡误相触，腷腷膊膊飞上屋。
鸳鸯湖棹歌
作者：朱彝尊
朝代：清

蟹舍渔村两岸平，菱花十里棹歌声。依家放鹤洲前水，夜半真如塔火明。沙头宿鹭傍船栖，柳外惊乌隔岸啼。为爱秋来好明月，湖东不住住湖西。春城处处起吴歌，夹岸疏帘影翠娥。一叶舟穿妆阁底，倾脂河畔落花多。宝带河连锦带斜，精严寺古黯金沙。墙阴一径游人少，开遍年年梓树花。西埏里接韭溪流，一篑瓶山古木秋。惯是争枝乌未宿，夜深啼上月波楼。槜李亭荒蔓草存，金陀坊冷寺钟昏。湖天夜上高楼望，月出东南白苧村。百尺红楼四面窗，石梁一道锁晴江。自从湖有鸳鸯目，水鸟飞来定自双。倅廨偏宜置酒过，亭前花月至今多。不知三影吟成后，可载兜娘此地歌？女墙官柳遍啼鸦，小阁临风卷幔斜。笑指孩儿桥下水，雨晴漂出满城花。樯燕樯乌绕楫师，树头树底挽船丝。村边处处围桑叶，水上家家养鸭儿。桃花新水涌吴艚，十五渔娃橹自操。网得钱塘一双鲤，不知鱼腹有瓜刀。穆湖莲叶小于钱，卧柳虽多不碍船。两岸新苗才过雨，夕阳沟水响溪田。堤外湖光堤内池，露荷珠缀夜凉时。阿谁月底修萧谱，更按《东堂》旧日词。鸭馄饨小漉微盐，雪后垆头酒价廉。听说河豚新入市，蒌蒿荻笋急须拈。城北城南尽水乡，红薇径外是回塘。千家晓阁纱窗拓，二月东风蕙草香。西水驿前津鼓声，原田角角野鸡鸣。苔心菜甲桃花里，未到天明棹入城。姑恶飞鸣触晓烟，红蚕四月已三眠。白花满把蒸成露，紫葚盈筐不取钱。村中桑斧响初停，溪上丛麻色渐清。郡阁南风才几日，荷花开满镜香亭。徐园青李核何纤，未比僧庐味更甜。听说西施曾一搯，至今颗颗爪痕添。藉袈桥上水松牌，白石登登雁齿阶。曾记小时明月夜，踏歌连臂竹邻街。谷水由来出小湖，渚城辟塞总春芜。战场吴楚看犹在，折戟沙中定有无。金鱼院外即通津，转粟千艘压水滨。年少女墙随意望，缝衣恰对柁楼人。怀家亭馆相家湖，雪艇风阑近已芜。犹有白蘋香十里，生来黄蚬蛤蜊粗。学绣女儿行水浔，遥看三塔小如针。并头菡萏双飞翼，记取挑丝色浅深。梅花小阁两重阶，屈戍屏风六扇排。不及张铜炉在地，三冬长暖牡丹鞋。鹤湖东去水茫茫，一面风泾接魏塘。看取松江布帆至，鲈鱼切玉劝郎尝。莲花细步散香尘，金粟山门礼佛频。一种少年齐目断，不知谁是比肩人。天宁佛阁早春开，鸟语风铃次第催。怪道回船湿罗袜，严将军墓踏青来。长水风荷叶叶香，斜塘惯宿野鸳鸯。郎舟爱向斜塘去，妾意终怜长水长。踠地垂杨絮未飘，兰舟上巳祓除遥。射襄城北南风起，直到吴江第四桥。木犀花落捣成泥，霜后新橙配作齑。犹恐夜深妨酒渴，教添玉乳御儿梨。画眉墨是沈圭丸，水滴蟾蜍砚未干。休恨图经山色少，与郎终日远峰看。小妇春风楼下眠，与论家计最堪怜。劝移百福坊南往，多买千金圩上田。小舫中流播燕梢，一螺青水练塘坳。随郎尽日盐官去，莫漫将侬半逻抛。雨近黄梅动浃旬，舟回顾渚斗茶新。问郎紫笋谁家焙，莫是前溪读曲人。秋灯无焰剪刀停，冷露浓浓桂树青。伯解罗衣种罂粟，月明如水浸中庭。去郭西南桂树林，五亩之园一半阴。笑插枝头最深蕊，两鬟如粟辟寒金。榆钱阵阵麦纤纤，野菜花黄蝶易粘。记送郎船溪水曲，平芜一点甑山尖。比翼鸳鸯举棹回，双飞蝴蝶遇风开。生憎湖上鸬鹚鸟，百遍鱼梁晒翅来。龙香小柄琵琶弯，切玉玲珑约指环。试按花深深一曲，海棠开后望郎还。酒市茶寮总看场，金风亭子入春凉。俊游改作乌篷小，蔡十郎桥低不妨。落花三月葬西施，寂寞城隅范蠡祠。水底尽传螺五色，湖边空挂网千丝。风樯水槛尽飞花，一曲春波潋滟斜。北斗阑干郎记取，七星桥下是儿家。天星湖口好花枝，便过三春采未迟。蝴蝶双飞如可遂，教郎乞梦冷仙祠。江楼人日酒初浓，一一红妆水面逢。不待上元灯火夜，徐王庙下鼓冬冬。河头时有浣衣人，处处春流漾白蘋。桥下轻舟来往疾，南经娱老北蹲宾。芳草城隅绿映衫，凤池坊北好抽帆。徐恬旧宅芹泥暖，雨过斜阳燕子衔。秋泾极望水平堤，历历杉青古闸西。夜半呕哑柔橹拨，亭前灯火落帆齐。屋上鸠鸣谷雨开，横塘游女荡舟回。桃花落后蚕齐浴，竹笋抽时燕便来。漏泽寺西估客多，楼前官道后官河。正值喧阗日中市，杨花小伎抱筝过。五月新丝满市廛，缲车响彻斗门边。沿流直下羔羊堰，双橹迎来贩客船。鱼梁沙浅鹭争淘，处处村田响桔槔。一夜城西苕水下，酒船直并小楼高。九里桥西落照衔，樱桃初熟鸟争鹐。须知美酒乌程到，遥见新塍一片帆。马场渔溆几沙汀，宿雨初消树更青。最好南园丛桂发，画桡长泊煮茶亭。青粉墙低望里遥，红泥亭子柳千条。郎船但逐东流水，西丽桥来北丽桥。花船新造水中央，晓发当湖溯汉塘。听尽钟声十八里，平林小市入新坊。蒲山草与荠山齐，澉浦潮来乍浦西。白沃庙南看白马，巫言风雨夜长嘶。绿烟初洗兔华秋，片片鱼云静不流。山月池边看未足，移船买酒弄珠楼。鹦鹉湖流碧几湾，白龙湫水落陈山。游人秦小娘祠过，社鼓声边醉酒还。巫子峰晴返景开，传闻秦女葬山隈。闲听野老沙中语，曾有毛民海上来。横浦东连白塔云，下方钟鼓落潮闻。结成海气楼相似，煮就吴盐雪不分。招宝塘倾水浅深，会骸山古家销沉。都缘世上钱神贵，地下刘伶改姓金。曲律昆山最后时，海盐高调教坊知。至今十棒元宵鼓，绝倒梨园弟子师。春绢秋罗软胜绵，折枝花小样争传。舟移濮九娘桥宿，夜半鸣梭搅客眠。郎牵百丈上官塘，客倚篷窗晚饭香。黄口近前休卖眼，船头已入语儿乡。轻船三板过南亭，蚕女提笼两岸经。曲罢残阳人不见，阴阴桑柘石门青。走马岗长夕照中，塘连沙渚路西东。不知吴会谁分地，生遍茱萸一色红。移船只合甓川居，酿就新浆雪不如。留客最怜乡味好，屠汶秋鸟马嗥鱼。野王台废只空墩，翁子坟荒有墓门。舍宅尚传裴相国，移家曾住赵工孙。秋晚东林落木疏，白莲僧寺水中居。昏钟不隔渔庄火，古殿犹存日本书。蕲王战舰已无踪，娄相高坟启旧封。曾见朋游南渡日，北山堂外九株松。怀苏亭子草成蹊，六鹤空堂旧迹迷。唯有清香楼上月，夜深长照子城西。稗花枫叶宋坡湖，路转潮鸣山翠无。百里盐田相望白，至今人说小长芦。百花庄口水沄沄，中是吾家太傅坟。当暑黄鹂鸣灌木，经科红叶映斜曛。鸭嘴小船浅水通，获花门巷萧萧风。荆南豫北斗新酿，不比吾乡清若空。秋水寻常没钓矶，秋林随意敞柴扉。八月田中黄雀啄，九月盘中黄雀肥。江市鱼同海市鲜，南湖菱胜北湖偏。四更枕上歌声起，泊遍冬瓜堰外船。百步桥南解缆初，香醪五木隔年储。不须合路寻鱼鲊，但向分湖问蟹胥。石尤风急驻苏湾，逢着邻船贩橘还。只道夜过平望驿，不知朝发洞庭山。茅屋东溪兴可乘，竹篱随意挂鱼罾。三冬雪压千年树，四月花繁百尺藤。舍南舍北绕春流，花外初莺啭未休。毕竟林塘输角里，爱携宾客醉山楼。溪上梅花舍后开，市南新酒酦新醅。寻山近有殳基宅，看雪遥登顾况台。归人万里望邱为，白酒黄壶瓠作卮。来往棹歌无不可，西溪东泖任吾之。槛边花外尽重湖，到处怀觞兴不孤。安得家家寻画手，溪堂遍写读书图。
鸳鸯湖棹歌·一百首选二
作者：朱彝尊
朝代：清

穆湖莲叶小于钱，卧柳虽多不碍船。
两岸新苗才过雨，夕阳沟水响溪田。
屋上鸠鸣谷雨开，横塘游女荡船回。
桃花落后蚕齐浴，竹笋抽时燕便来。
鸳鸯湖棹歌·其一
作者：朱彝尊
朝代：清

蟹舍渔村两岸平，菱花十里棹歌声。依家放鹤洲前水，夜半真如塔火明。
鸳鸯湖棹歌·其一〇〇
作者：朱彝尊
朝代：清

槛边花外尽重湖，到处怀觞兴不孤。安得家家寻画手，溪堂遍写读书图。
鸳鸯湖棹歌·其七十一
作者：朱彝尊
朝代：清

劝郎莫饮黄支犀，劝郎莫听花冠鸡。闻琴桥东海月上，乌夜村边开始乌末啼。
鸳鸯湖棹歌·其七十三
作者：朱彝尊
朝代：清

招宝塘倾水浅深，会骸山古家销沉。都缘世上钱神贵，地下刘伶改姓金。
鸳鸯湖棹歌·其七十九
作者：朱彝尊
朝代：清

移船只合甓川居，酿就新浆雪不如。留客最怜乡味好，屠汶秋鸟马嗥鱼。
鸳鸯湖棹歌·其七十二
作者：朱彝尊
朝代：清

鹰案绝顶海风晴，乌免秋残夜并生。铁锁石塘三百里，惊涛啮尽寄奴城。
鸳鸯湖棹歌·其七十八
作者：朱彝尊
朝代：清

走马岗长夕照中，塘连沙渚路西东。不知吴会谁分地，生遍茱萸一色红。
鸳鸯湖棹歌·其三
作者：朱彝尊
朝代：清

春城处处起吴歌，夹岸疏帘影翠娥。一叶舟穿妆阁底，倾脂河畔落花多。
鸳鸯湖棹歌·其三十七
作者：朱彝尊
朝代：清

小妇春风楼下眠，与论家计最堪怜。劝移百福坊南往，多买千金圩上田。
鸳鸯湖棹歌·其三十九
作者：朱彝尊
朝代：清

戗金砚匣衍波笺，日坐春风小阁前。镂管簪花书小字，把郎诗学鲁？编。
鸳鸯湖棹歌·其三十二
作者：朱彝尊
朝代：清

踠地垂杨絮未飘，兰舟上巳祓除遥。射襄城北南风起，直到吴江第四桥。
鸳鸯湖棹歌·其三十五
作者：朱彝尊
朝代：清

画眉墨是沈圭丸，水滴蟾蜍砚未干。休恨图经山色少，与郎终日远峰看。
鸳鸯湖棹歌·其三十四
作者：朱彝尊
朝代：清

木犀花落捣成泥，霜后新橙配作齑。犹恐夜深妨酒渴，教添玉乳御儿梨。
鸳鸯湖棹歌·其九十
作者：朱彝尊
朝代：清

秋水寻常没钓矶，秋林随意敞柴扉。八月田中黄雀啄，九月盘中黄雀肥。
鸳鸯湖棹歌·其九十七
作者：朱彝尊
朝代：清

舍南舍北绕春流，花外初莺啭未休。毕竟林塘输角里，爱携宾客醉山楼。
鸳鸯湖棹歌·其九十九
作者：朱彝尊
朝代：清

归人万里望邱为，白酒黄壶瓠作卮。来往棹歌无不可，西溪东泖任吾之。
鸳鸯湖棹歌·其九十四
作者：朱彝尊
朝代：清

石尤风急驻苏湾，逢着邻船贩橘还。只道夜过平望驿，不知朝发洞庭山。
鸳鸯湖棹歌·其二十
作者：朱彝尊
朝代：清

徐园青李核何纤，未比僧庐味更甜。听说西施曾一搯，至今颗颗爪痕添。
鸳鸯湖棹歌·其二十六
作者：朱彝尊
朝代：清

梅花小阁两重阶，屈戍屏风六扇排。不及张铜炉在地，三冬长暖牡丹鞋。
鸳鸯湖棹歌·其五十二
作者：朱彝尊
朝代：清

江楼人日酒初浓，一一红妆水面逢。不待上元灯火夜，徐王庙下鼓冬冬。
鸳鸯湖棹歌·其五十八
作者：朱彝尊
朝代：清

五月新丝满市廛，缲车响彻斗门边。沿流直下羔羊堰，双橹迎来贩客船。
鸳鸯湖棹歌·其五十四
作者：朱彝尊
朝代：清

芳草城隅绿映衫，凤池坊北好抽帆。徐恬旧宅芹泥暖，雨过斜阳燕子衔。
鸳鸯湖棹歌·其八
作者：朱彝尊
朝代：清

倅廨偏宜置酒过，亭前花月至今多。不知三影吟成后，可载兜娘此地歌？
鸳鸯湖棹歌·其八十
作者：朱彝尊
朝代：清

郎家湖北妾湖南，两浆缘流路旧谙。却似钓鳌矶边鹭，往来凉月影毵毵。
鸳鸯湖棹歌·其八十一
作者：朱彝尊
朝代：清

野王台废只空墩，翁子坟荒有墓门。舍宅尚传裴相国，移家曾住赵工孙。
鸳鸯湖棹歌·其八十七
作者：朱彝尊
朝代：清

桑边禾黍水重围，时有秋虫上客衣。三过堂东开夕阳，满村黄叶一僧归。
鸳鸯湖棹歌·其八十九
作者：朱彝尊
朝代：清

鸭嘴小船浅水通，获花门巷萧萧风。荆南豫北斗新酿，不比吾乡清若空。
鸳鸯湖棹歌·其八十五
作者：朱彝尊
朝代：清

怀苏亭子草成蹊，六鹤空堂旧迹迷。唯有清香楼上月，夜深长照子城西。
鸳鸯湖棹歌·其八十八
作者：朱彝尊
朝代：清

百花庄口水沄沄，中是吾家太傅坟。当暑黄鹂鸣灌木，经科红叶映斜曛。
鸳鸯湖棹歌·其八十四
作者：朱彝尊
朝代：清

仲圭旧里足淹徊，曲径横桥一水隈。小？春风认酹酒。佛香长和墓门梅。
鸳鸯湖棹歌·其六十九
作者：朱彝尊
朝代：清

巫子峰晴返景开，传闻秦女葬山隈。闲听野老沙中语，曾有毛民海上来。
鸳鸯湖棹歌·其十
作者：朱彝尊
朝代：清

樯燕樯乌绕楫师，树头树底挽船丝。村边处处围桑叶，水上家家养鸭儿。
鸳鸯湖棹歌·其十七
作者：朱彝尊
朝代：清

西水驿前津鼓声，原田角角野鸡鸣。苔心菜甲桃花里，未到天明棹入城。
鸳鸯湖棹歌·其十三
作者：朱彝尊
朝代：清

金衣楚雀白？鸡。不住裴公岛上啼。白马未嘶云屋外。红船先渡板桥西。
鸳鸯湖棹歌·其十三
作者：朱彝尊
朝代：清

金衣楚雀白？鸡。不住裴公岛上啼。白马未嘶云屋外。红船先渡板桥西。织成锦衾碧间红，缭以吴绵四五通。锦上鸳鸯三十六，双栖夜夜水纹中。宣公桥南画鼓挝，酒船风幔拄鸦叉。碧山银碗劝郎醉，棹入南湖秋月斜。三姑庙南豆叶黄，马王塘北稻花香。秋衣薄处宜思妾，春酒熟时须饷郎。戗金砚匣衍波笺，日坐春风小阁前。镂管簪花书小字，把郎诗学鲁？编。绣线图存陆晃遥，唐家花鸟棘针描。只愁玉面无入画，须是传神盛子昭。苏小墓前秋草平，苏小墓上秋瓜生。同心绾结不知处，日暮野塘空水声。伍胥山头花满林，石佛寺下水深深。妾似胥山长在眼，郎如石佛本无心。阿侬家住秦溪头，日长爱棹横湖舟。沾云寺东花已放，义妇堰南春可游。劝郎莫饮黄支犀，劝郎莫听花冠鸡。闻琴桥东海月上，乌夜村边开始乌末啼。鹰案绝顶海风晴，乌免秋残夜并生。铁锁石塘三百里，惊涛啮尽寄奴城。郎家湖北妾湖南，两浆缘流路旧谙。却似钓鳌矶边鹭，往来凉月影毵毵。仲圭旧里足淹徊，曲径横桥一水隈。小？春风认酹酒。佛香长和墓门梅。桑边禾黍水重围，时有秋虫上客衣。三过堂东开夕阳，满村黄叶一僧归。妾家城南望虎墩，郎家城北白牛村。白牛不见郎骑至，望虎何由过郭门。父老禾兴旧馆前，香粳熟后话丰年。楼头沽酒楼外泊，半是江淮贩米船。
鸳鸯湖棹歌·其十九
作者：朱彝尊
朝代：清

村中桑斧响初停，溪上丛麻色渐清。郡阁南风才几日，荷花开满镜香亭。
鸳鸯湖棹歌·其十五
作者：朱彝尊
朝代：清

鸭馄饨小漉微盐，雪后垆头酒价廉。听说河豚新入市，蒌蒿荻笋急须拈。
鸳鸯湖棹歌·其十四
作者：朱彝尊
朝代：清

堤外湖光堤内池，露荷珠缀夜凉时。阿谁月底修萧谱，更按《东堂》旧日词。
鸳鸯湖棹歌·其四十一
作者：朱彝尊
朝代：清

秋灯无焰剪刀停，冷露浓浓桂树青。伯解罗衣种罂粟，月明如水浸中庭。
鸳鸯湖棹歌·其四十二
作者：朱彝尊
朝代：清

绣线图存陆晃遥，唐家花鸟棘针描。只愁玉面无入画，须是传神盛子昭。
鸳鸯湖棹歌·其四十八
作者：朱彝尊
朝代：清

落花三月葬西施，寂寞城隅范蠡祠。水底尽传螺五色，湖边空挂网千丝。
鸳鸯湖棹歌·其四十四
作者：朱彝尊
朝代：清

榆钱阵阵麦纤纤，野菜花黄蝶易粘。记送郎船溪水曲，平芜一点甑山尖。
鸳鸯湖棹歌一百首·其一
作者：朱彝尊
朝代：清
体裁：七言绝句

蟹舍渔村两岸平，菱花十里棹歌声。侬家放鹤洲前水，夜半真如塔火明。
鸳鸯湖棹歌一百首·其一百
作者：朱彝尊
朝代：清
体裁：七言绝句

槛边花外尽重湖，到处杯觞兴不孤。安得家家寻画手，溪堂遍写读书图。
鸳鸯湖棹歌一百首·其七
作者：朱彝尊
朝代：清
体裁：七言绝句

百尺红楼四面窗，石梁一道锁晴江。自从湖有鸳鸯目，水鸟飞来定自双。
鸳鸯湖棹歌一百首·其七十
作者：朱彝尊
朝代：清
体裁：七言绝句

横浦东连白塔云，下方钟鼓落潮闻。结成海气楼相似，煮就吴盐雪不分。
鸳鸯湖棹歌一百首·其七十一
作者：朱彝尊
朝代：清
体裁：七言绝句

劝郎莫饮黄支犀，劝郎莫听花冠鸡。闻琴桥东海月上，乌夜村边乌未啼。
鸳鸯湖棹歌一百首·其七十七
作者：朱彝尊
朝代：清
体裁：七言绝句

轻船三板过南亭，蚕女提笼两岸经。曲罢残阳人不见，阴阴桑柘石门青。
鸳鸯湖棹歌一百首·其七十三
作者：朱彝尊
朝代：清
体裁：七言绝句

招宝塘倾水浅深，会骸山古冢销沉。都缘世上钱神贵，地下刘伶改姓金。
鸳鸯湖棹歌一百首·其七十九
作者：朱彝尊
朝代：清
体裁：七言绝句

移家只合甓川居，酿就新浆雪不如。留客最怜乡味好，屠坟秋鸟马嗥鱼。
鸳鸯湖棹歌一百首·其七十二
作者：朱彝尊
朝代：清
体裁：七言绝句

鹰窠绝顶海风晴，乌兔秋残夜并生。铁锁石塘三百里，惊涛齧尽寄奴城。
鸳鸯湖棹歌一百首·其七十五
作者：朱彝尊
朝代：清
体裁：七言绝句

春绢秋罗软胜绵，折枝花小样争传。舟移濮九娘桥宿，夜半鸣梭搅客眠。
鸳鸯湖棹歌一百首·其七十八
作者：朱彝尊
朝代：清
体裁：七言绝句

走马冈长夕照中，塘连沙渚路西东。不知吴会谁分地，生遍茱萸一色红。
鸳鸯湖棹歌一百首·其七十六
作者：朱彝尊
朝代：清
体裁：七言绝句

郎牵百丈上官塘，客倚篷窗晚饭香。黄口近前休卖眼，船头已入语儿乡。
鸳鸯湖棹歌一百首·其七十四
作者：朱彝尊
朝代：清
体裁：七言绝句

曲律昆山最后时，海盐高调教坊知。至今十棒元宵鼓，绝倒梨园弟子师。
鸳鸯湖棹歌一百首·其三
作者：朱彝尊
朝代：清
体裁：七言绝句

春城处处起吴歌，夹岸疏帘影翠蛾。一叶舟穿妆阁厎，倾脂河畔落花多。
鸳鸯湖棹歌一百首·其三十
作者：朱彝尊
朝代：清
体裁：七言绝句

天宁佛阁早春开，鸟语风铃次第催。怪道回船湿罗袜，严将军墓踏青来。
鸳鸯湖棹歌一百首·其三十一
作者：朱彝尊
朝代：清
体裁：七言绝句

长水风荷叶叶香，斜塘惯宿野鸳鸯。郎舟爱向斜塘去，妾意终怜长水长。
鸳鸯湖棹歌一百首·其三十七
作者：朱彝尊
朝代：清
体裁：七言绝句

小妇春风楼下眠，与论家计最堪怜。劝移百福坊南住，多买千金圩上田。
鸳鸯湖棹歌一百首·其三十三
作者：朱彝尊
朝代：清
体裁：七言绝句

宣公桥南画鼓挝，酒船风幔拄鸦叉。碧山银碗劝郎醉，棹入南湖秋月斜。
鸳鸯湖棹歌一百首·其三十九
作者：朱彝尊
朝代：清
体裁：七言绝句

鎗金砚匣衍波笺，日坐春风小阁前。镂管簪花书小字，把郎诗学鲁訔编。
鸳鸯湖棹歌一百首·其三十二
作者：朱彝尊
朝代：清
体裁：七言绝句

踠地垂杨絮未飘，兰舟上已祓除遥。射襄城北南风起，直到吴江第四桥。
鸳鸯湖棹歌一百首·其三十五
作者：朱彝尊
朝代：清
体裁：七言绝句

画眉墨是沈圭丸，水滴蟾蜍砚未乾。休恨图经山色少，与郎终日远峰看。
鸳鸯湖棹歌一百首·其三十八
作者：朱彝尊
朝代：清
体裁：七言绝句

小舫中流播燕梢，一螺青水练塘坳。随郎尽日盐官去，莫漫将侬半逻抛。
鸳鸯湖棹歌一百首·其三十六
作者：朱彝尊
朝代：清
体裁：七言绝句

三姑庙南豆叶黄，马王塘北稻花香。秋衣薄处宜思妾，春酒熟时须饷郎。
鸳鸯湖棹歌一百首·其三十四
作者：朱彝尊
朝代：清
体裁：七言绝句

木樨花落捣成泥，霜后新橙配作齑。犹恐夜深妨酒渴，教添玉乳禦儿梨。
鸳鸯湖棹歌一百首·其九
作者：朱彝尊
朝代：清
体裁：七言绝句

女墙官柳遍啼鸦，小阁临风卷幔斜。笑指孩儿桥下水，雨晴漂出满城花。
鸳鸯湖棹歌一百首·其九十
作者：朱彝尊
朝代：清
体裁：七言绝句

秋水寻常没钓矶，秋林随意敞柴扉。八月田中黄雀啅，九月盘中黄雀肥。
鸳鸯湖棹歌一百首·其九十一
作者：朱彝尊
朝代：清
体裁：七言绝句

江市鱼同海市鲜，南湖菱胜北湖偏。四更枕上歌声起，泊遍冬瓜堰外船。
鸳鸯湖棹歌一百首·其九十七
作者：朱彝尊
朝代：清
体裁：七言绝句

舍南舍北绕春流，花外初莺啭未休。毕竟林塘输甪里，爱携宾客醉山楼。
鸳鸯湖棹歌一百首·其九十三
作者：朱彝尊
朝代：清
体裁：七言绝句

百步桥南解缆初，香醪五木隔年储。不须合路寻鱼鲊，但向分湖问蟹胥。
鸳鸯湖棹歌一百首·其九十九
作者：朱彝尊
朝代：清
体裁：七言绝句

归人万里望丘为，白酒黄壶瓠作卮。来往棹歌无不可，西溪东泖任吾之。
鸳鸯湖棹歌一百首·其九十二
作者：朱彝尊
朝代：清
体裁：七言绝句

妾家城南望虎墩，郎家城北白牛村。白牛不见郎骑至，望虎何由过郭门。
鸳鸯湖棹歌一百首·其九十五
作者：朱彝尊
朝代：清
体裁：七言绝句

父老禾兴旧馆前，香粳熟后话丰年。楼头沽酒楼外泊，半是江淮贩米船。
鸳鸯湖棹歌一百首·其九十八
作者：朱彝尊
朝代：清
体裁：七言绝句

溪上梅花舍后开，市南新酒酦新醅。寻山近有殳基宅，看雪遥登顾况台。
鸳鸯湖棹歌一百首·其九十六
作者：朱彝尊
朝代：清
体裁：七言绝句

茅屋东溪兴可乘，竹篱随意挂鱼罾。三冬雪压千年树，四月花繁百尺藤。
鸳鸯湖棹歌一百首·其九十四
作者：朱彝尊
朝代：清
体裁：七言绝句

石尤风急驻苏湾，逢著邻船贩橘还。祗道夜过平望驿，不知朝发洞庭山。
鸳鸯湖棹歌一百首·其二
作者：朱彝尊
朝代：清
体裁：七言绝句

沙头宿鹭傍船栖，柳外惊乌隔岸啼。为爱秋来好明月，湖东不住住湖西。
鸳鸯湖棹歌一百首·其二十
作者：朱彝尊
朝代：清
体裁：七言绝句

徐园青李核何纤，未比僧庐味更甜。听说西施曾一掐，至今颗颗爪痕添。
鸳鸯湖棹歌一百首·其二十一
作者：朱彝尊
朝代：清
体裁：七言绝句

藉袈桥上水松牌，白石登登雁齿阶。曾记小时明月夜，踏歌连臂竹邻街。
鸳鸯湖棹歌一百首·其二十七
作者：朱彝尊
朝代：清
体裁：七言绝句

鹤湖东去水茫茫，一面风泾接魏塘。看取松江布帆至，鲈鱼切玉劝郎尝。
鸳鸯湖棹歌一百首·其二十三
作者：朱彝尊
朝代：清
体裁：七言绝句

金鱼院外即通津，转粟千艘压水滨。年少女墙随意望，缝衣恰对柁楼人。
鸳鸯湖棹歌一百首·其二十九
作者：朱彝尊
朝代：清
体裁：七言绝句

织成锦衾碧间红，缭以吴绵四五通。锦上鸳鸯三十六，双栖夜夜水纹中。
鸳鸯湖棹歌一百首·其二十二
作者：朱彝尊
朝代：清
体裁：七言绝句

谷水由来出小湖，渚城辟塞总春芜。战场吴楚看犹在，折戟沙中定有无。
鸳鸯湖棹歌一百首·其二十五
作者：朱彝尊
朝代：清
体裁：七言绝句

学绣女儿行水浔，遥看三塔小如针。并头菡萏双飞翼，记取挑丝色浅深。
鸳鸯湖棹歌一百首·其二十八
作者：朱彝尊
朝代：清
体裁：七言绝句

莲花细步散香尘，金粟山门礼佛频。一种少年齐目断，不知谁是比肩人。
鸳鸯湖棹歌一百首·其二十六
作者：朱彝尊
朝代：清
体裁：七言绝句

梅花小阁两重阶，屈戍屏风六扇排。不及张铜炉在地，三冬长煖牡丹鞋。
鸳鸯湖棹歌一百首·其二十四
作者：朱彝尊
朝代：清
体裁：七言绝句

怀家亭馆相家湖，雪艇风阑近已芜。犹有白蘋香十里，生来黄蚬蛤蜊粗。
鸳鸯湖棹歌一百首·其五
作者：朱彝尊
朝代：清
体裁：七言绝句

西埏里接韭溪流，一篑瓶山古木秋。惯是争枝乌未宿，夜深啼上月波楼。
鸳鸯湖棹歌一百首·其五十
作者：朱彝尊
朝代：清
体裁：七言绝句

风樯水槛尽飞花，一曲春波潋滟斜。北斗阑干郎记取，七星桥下是儿家。
鸳鸯湖棹歌一百首·其五十一
作者：朱彝尊
朝代：清
体裁：七言绝句

天星湖口好花枝，便过三春采未迟。蝴蝶双飞如可遂，教郎乞梦冷仙祠。
鸳鸯湖棹歌一百首·其五十七
作者：朱彝尊
朝代：清
体裁：七言绝句

漏泽寺西估客多，楼前官道后官河。正值喧阗日中市，杨花小伎抱筝过。
鸳鸯湖棹歌一百首·其五十三
作者：朱彝尊
朝代：清
体裁：七言绝句

河头时有浣衣人，处处春流漾白蘋。桥下轻舟来往疾，南经娱老北蹲宾。
鸳鸯湖棹歌一百首·其五十九
作者：朱彝尊
朝代：清
体裁：七言绝句

鱼梁沙浅鹭争淘，处处村田响桔槔。一夜城西苕水下，酒船直并小楼高。
鸳鸯湖棹歌一百首·其五十二
作者：朱彝尊
朝代：清
体裁：七言绝句

江楼人日酒初浓，一一红妆水面逢。不待上元灯火夜，徐王庙下鼓鼕鼕。
鸳鸯湖棹歌一百首·其五十五
作者：朱彝尊
朝代：清
体裁：七言绝句

秋泾极望水平堤，历历杉青古闸西。夜半呕哑柔橹拨，亭前灯火落帆齐。
鸳鸯湖棹歌一百首·其五十八
作者：朱彝尊
朝代：清
体裁：七言绝句

五月新丝满市廛，缲车鸣彻斗门边。沿流直下羔羊堰，双橹迎来贩客船。
鸳鸯湖棹歌一百首·其五十六
作者：朱彝尊
朝代：清
体裁：七言绝句

屋上鸠鸣谷雨开，横塘游女荡舟回。桃花落后蚕齐浴，竹笋抽时燕便来。
鸳鸯湖棹歌一百首·其五十四
作者：朱彝尊
朝代：清
体裁：七言绝句

芳草城隅绿映衫，凤池坊北好抽帆。徐恬旧宅芹泥煖，过雨斜阳燕子衔。
鸳鸯湖棹歌一百首·其八
作者：朱彝尊
朝代：清
体裁：七言绝句

倅廨偏宜置酒过，亭前花月至今多。不知三影吟成后，可载兜娘此地歌。
鸳鸯湖棹歌一百首·其八十
作者：朱彝尊
朝代：清
体裁：七言绝句

郎家湖北妾湖南，两桨缘流路旧谙。却似钓鳌矶畔鹭，往来凉月影毵毵。
鸳鸯湖棹歌一百首·其八十一
作者：朱彝尊
朝代：清
体裁：七言绝句

野王台废只空墩，翁子坟荒有墓门。舍宅尚传裴相国，移家曾住赵王孙。
鸳鸯湖棹歌一百首·其八十七
作者：朱彝尊
朝代：清
体裁：七言绝句

桑边禾黍水重围，时有秋虫上客衣。三过堂东开夕照，满村黄叶一僧归。
鸳鸯湖棹歌一百首·其八十三
作者：朱彝尊
朝代：清
体裁：七言绝句

蕲王战舰已无踪，娄相高坟启旧封。曾见朋游南渡日，北山堂外九株松。
鸳鸯湖棹歌一百首·其八十九
作者：朱彝尊
朝代：清
体裁：七言绝句

鸭觜小船浅水通，荻花门巷萧萧风。荆南豫北斗新酿，不比吾乡清若空。
鸳鸯湖棹歌一百首·其八十二
作者：朱彝尊
朝代：清
体裁：七言绝句

秋晚东林落木疏，白莲僧寺水中居。昏钟不隔渔庄火，古殿犹存日本书。
鸳鸯湖棹歌一百首·其八十五
作者：朱彝尊
朝代：清
体裁：七言绝句

怀苏亭子草成蹊，六鹤空堂旧迹迷。惟有清香楼上月，夜深长照子城西。
鸳鸯湖棹歌一百首·其八十八
作者：朱彝尊
朝代：清
体裁：七言绝句

百花庄口水沄沄，中是吾家太傅坟。当暑黄鹂鸣灌木，经冬红叶映斜曛。
鸳鸯湖棹歌一百首·其八十六
作者：朱彝尊
朝代：清
体裁：七言绝句

稗花枫叶宋坡湖，路转潮鸣山翠无。百里盐田相望白，至今人说小长芦。
鸳鸯湖棹歌一百首·其八十四
作者：朱彝尊
朝代：清
体裁：七言绝句

仲圭旧里足淹徊，曲径横桥一水隈。小榼春风谁酹酒，佛香长和墓门梅。
鸳鸯湖棹歌一百首·其六
作者：朱彝尊
朝代：清
体裁：七言绝句

槜李亭荒蔓草存，金陀坊冷寺钟昏。湖天夜上高楼望，月出东南白苧村。
鸳鸯湖棹歌一百首·其六十
作者：朱彝尊
朝代：清
体裁：七言绝句

九里桥西落照衔，樱桃初熟鸟争鹐。须知美酒乌程到，遥见新塍一片帆。
鸳鸯湖棹歌一百首·其六十一
作者：朱彝尊
朝代：清
体裁：七言绝句

马场渔溆几沙汀，宿雨初消树更青。最好南园丛桂发，画桡长泊煮茶亭。
鸳鸯湖棹歌一百首·其六十七
作者：朱彝尊
朝代：清
体裁：七言绝句

鹦鹉湖流碧几湾，白龙湫水落陈山。游人秦小娘祠过，社鼓声边醉酒还。
鸳鸯湖棹歌一百首·其六十三
作者：朱彝尊
朝代：清
体裁：七言绝句

伍胥山头花满林，石佛寺下水深深。妾似胥山长在眼，郎如石佛本无心。
鸳鸯湖棹歌一百首·其六十九
作者：朱彝尊
朝代：清
体裁：七言绝句

巫子峰晴返景开，传闻秦女葬山隈。閒听野老沙中语，曾有毛民海上来。
鸳鸯湖棹歌一百首·其六十二
作者：朱彝尊
朝代：清
体裁：七言绝句

青粉墙低望里遥，红泥亭子柳千条。郎船但逐东流水，西丽桥来北丽桥。
鸳鸯湖棹歌一百首·其六十五
作者：朱彝尊
朝代：清
体裁：七言绝句

蒲山草与荠山齐，澉浦潮来乍浦西。白沃庙南看白马，巫言风雨夜长嘶。
鸳鸯湖棹歌一百首·其六十八
作者：朱彝尊
朝代：清
体裁：七言绝句

阿侬家住秦溪头，日长爱棹横湖舟。沾云寺东花已放，义妇堰南春可游。
鸳鸯湖棹歌一百首·其六十六
作者：朱彝尊
朝代：清
体裁：七言绝句

绿烟初洗兔华秋，片片鱼云静不流。山月池边看未足，移船买酒弄珠楼。
鸳鸯湖棹歌一百首·其六十四
作者：朱彝尊
朝代：清
体裁：七言绝句

花船新造水中央，晓发当湖溯汉塘。听尽钟声十八里，平林小市入新坊。
鸳鸯湖棹歌一百首·其十
作者：朱彝尊
朝代：清
体裁：七言绝句

樯燕樯乌绕楫师，树头树厎挽船丝。村边处处围桑叶，水上家家养鸭儿。
鸳鸯湖棹歌一百首·其十一
作者：朱彝尊
朝代：清
体裁：七言绝句

桃花新水涌吴艚，十五渔娃橹自操。网得钱塘一双鲤，不知鱼腹有瓜刀。
鸳鸯湖棹歌一百首·其十七
作者：朱彝尊
朝代：清
体裁：七言绝句

西水驿前津鼓声，原田角角野鸡鸣。薹心菜甲桃花里，未到天明棹入城。
鸳鸯湖棹歌一百首·其十三
作者：朱彝尊
朝代：清
体裁：七言绝句

金衣楚雀白�鸡，不住裴公岛上啼。白马未嘶云屋外，红船先度板桥西。
鸳鸯湖棹歌一百首·其十九
作者：朱彝尊
朝代：清
体裁：七言绝句

村中桑斧响初停，溪上丛麻色渐青。郡阁南风才几日，荷花开满镜香亭。
鸳鸯湖棹歌一百首·其十二
作者：朱彝尊
朝代：清
体裁：七言绝句

穆湖莲叶小于钱，卧柳虽多不碍船。两岸新苗才过雨，夕阳沟水响溪田。
鸳鸯湖棹歌一百首·其十五
作者：朱彝尊
朝代：清
体裁：七言绝句

鸭馄饨小漉微盐，雪后垆头酒价廉。听说河鲀新入市，蒌蒿荻笋急须拈。
鸳鸯湖棹歌一百首·其十八
作者：朱彝尊
朝代：清
体裁：七言绝句

姑恶飞鸣触晓烟，红蚕四月已三眠。白花满把蒸成露，紫葚盈筐不取钱。
鸳鸯湖棹歌一百首·其十六
作者：朱彝尊
朝代：清
体裁：七言绝句

城北城南尽水乡，红薇径外是回塘。千家晓阁纱窗拓，二月东风蕙草香。
鸳鸯湖棹歌一百首·其十四
作者：朱彝尊
朝代：清
体裁：七言绝句

堤外湖光堤内池，露荷珠缀夜凉时。阿谁月厎修箫谱，更按东堂旧日词。
鸳鸯湖棹歌一百首·其四
作者：朱彝尊
朝代：清
体裁：七言绝句

宝带河连锦带斜，精严寺古黯金沙。墙阴一径游人少，开遍年年梓树花。
鸳鸯湖棹歌一百首·其四十
作者：朱彝尊
朝代：清
体裁：七言绝句

雨近黄梅动浃旬，舟回顾渚斗茶新。问郎紫笋谁家焙，莫是前溪读曲人。
鸳鸯湖棹歌一百首·其四十一
作者：朱彝尊
朝代：清
体裁：七言绝句

秋灯无燄剪刀停，冷露浓浓桂树青。怕解罗衣种莺粟，月明如水浸中庭。
鸳鸯湖棹歌一百首·其四十七
作者：朱彝尊
朝代：清
体裁：七言绝句

酒市茶寮总看场，金风亭子入春凉。俊游改作乌篷小，蔡十郎桥低不妨。
鸳鸯湖棹歌一百首·其四十三
作者：朱彝尊
朝代：清
体裁：七言绝句

去郭西南桂树林，五亩之园一半阴。笑插枝头最深蕊，两鬟如粟辟寒金。
鸳鸯湖棹歌一百首·其四十九
作者：朱彝尊
朝代：清
体裁：七言绝句

苏小墓前秋草平，苏小墓上秋瓜生。同心绾结不知处，日暮野塘空水声。
鸳鸯湖棹歌一百首·其四十二
作者：朱彝尊
朝代：清
体裁：七言绝句

绣线图存陆晃遥，唐家花鸟棘针描。只愁玉面无人画，须是传神盛子昭。
鸳鸯湖棹歌一百首·其四十五
作者：朱彝尊
朝代：清
体裁：七言绝句

比翼鸳鸯举棹回，双飞蝴蝶遇风开。生憎湖上鸬鹚鸟，百遍鱼梁晒翅来。
鸳鸯湖棹歌一百首·其四十八
作者：朱彝尊
朝代：清
体裁：七言绝句

落花三月葬西施，寂寞城隅范蠡祠。水厎尽传螺五色，湖边空挂网千丝。
鸳鸯湖棹歌一百首·其四十六
作者：朱彝尊
朝代：清
体裁：七言绝句

龙香小柄琵琶弯，切玉玲珑约指环。试按花深深一曲，海棠开后望郎还。
鸳鸯湖棹歌一百首·其四十四
作者：朱彝尊
朝代：清
体裁：七言绝句

榆钱阵阵麦纤纤，野菜花黄蝶易黏。记送郎船溪水曲，平芜一点甑山尖。
鹊桥仙
作者：朱彝尊
朝代：清
体裁：词

横汾清济，十年旧事，祗恨玉鞭旧暮。碧桃先自笑春风，全不待、社公新雨。章台稚柳，汉南移种，怜取柔条最苦。游丝无力强夭斜，万一把、飞花黏住。
鹊桥仙·十一月八日
作者：朱彝尊
朝代：清

一箱书卷，一盘茶磨，移住早梅花下。全家刚上五湖舟，恰添了个人如画。月弦新直，霜花乍紧，兰桨中流徐打，寒威不到小蓬窗，渐坐近越罗裙衩。
鹊桥仙·席上赠伎张伴月
作者：朱彝尊
朝代：清
体裁：词

吴歌白纻，吴衫白纻，只爱吴中梳裹。十年四度到京华，才一霎、樽前同坐。秋娘声价。泰娘声价，风韵当年须过。迢迢明月碧罗天，谁伴取、张星一个。
鹊桥仙·辛夷花落
作者：朱彝尊
朝代：清

辛夷花落，海棠风起，朝雨一番新过。狸奴去后绣墩温，且伴我日长闲坐。笑言也得，欠伸也得，行处丹鞋婀娜。簸钱斗草已都输，问持底今宵偿我。
鹊桥仙·青鸾有翼
作者：朱彝尊
朝代：清

青鸾有翼，飞鸿无数，消息何曾轻到。瑶琴尘满十三徽，止记得，思归一调。此时便去，梁间燕子，定笑画眉人老，天涯况是少归期，又匹马，乱山残照。
鹊桥仙·鞋
作者：朱彝尊
朝代：清
体裁：词

湖菱乌角，渚莲红瓣，不比帮儿还瘦。拈来直是小觥船，只合借、灯前行酒。春阳花底，春泥陌上，最好踏青时候。假饶无意把人看，又何用、明金压绣。
鹧鸪天·峄山
作者：朱彝尊
朝代：清
体裁：词

天半群山孤草亭。下方云雨上方晴。笑拈霜管题诗句，閒向春风倒酒瓶。喜嘉客，展幽情。萦回树石罅中行。他乡就我生春色，此地才应聚德星。
鹧鸪天·燕台送陈左源还吴
作者：朱彝尊
朝代：清
体裁：词

与客提壶上翠微。蓟庭萧瑟故人稀。扁舟不独如张翰，先达谁当荐陆机。相劝酒，远将归。重嗟筋力故山违。那堪回首长洲苑，惟有年年秋雁飞。
鹧鸪天·访旧
作者：朱彝尊
朝代：清
体裁：词

一丈红蔷拥翠筠。晚来林鸟语殷勤。松间明月长如此，石上青苔思杀人。章台柳，郁氛氲。湿云如梦雨如尘。红笺漫有千行字，秖是相思秋复春。
鹧鸪天·镜湖舟中
作者：朱彝尊
朝代：清
体裁：词

南国佳人字莫愁。步摇金翠玉搔头。平铺风簟寻琴谱，醉折花枝作酒筹。日已暮，水平流。亭亭新月照行舟。桃花脸薄难藏泪，桐树心孤易感秋。
鹿尾
作者：朱彝尊
朝代：清
体裁：五言律诗

东丹王子画，移刺楚材诗。居截浆尤美，肴蒸味最奇。须停射工脯，不数果园狸。烧尾闻唐日，今朝宴亦宜。
鹿鸣山晚眺二首·其一
作者：朱彝尊
朝代：清
体裁：五言律诗

一篑山平远，双林径暗通。不愁筋力倦，且喜笑言同。藉草荒冈上，疏泉碎石中。新晴尤可恋，移席愤王宫。
鹿鸣山晚眺二首·其二
作者：朱彝尊
朝代：清
体裁：五言律诗

近郭兹山好，禅扉镇日扃。江光寒转白，峰色远逾青。亟种千松树，宜添一草亭。他时放归棹，歌鸟试重听。
黄河夜月
作者：朱彝尊
朝代：清
体裁：五言律诗

落月黄河曲，先秋白露寒。牵牛何皎皎，桂树此团团。直北程难计，天南泪不乾。居人掩闺夕，知已梦长安。
黄莺儿
作者：朱彝尊
朝代：清
体裁：曲

碧玉小人家，两眉弯双髻丫。春风爱立疏帘下，佳期最佳，阳差不差。心知消息今年嫁，剪秋纱。纱裙合画，画取并头花。
黄龙寺
作者：朱彝尊
朝代：清
体裁：七言律诗

黄龙隘口黄龙寺，法鼓空林十里闻。故老尚谈元总管，成功实倚耿将军。萧条象马金轮地，寂寞山河铁券文。古往今来意无限，仙坛瑶草几斜曛。
齐天乐 其一 蝉
作者：朱彝尊
朝代：清
体裁：词

芩根化就初无力，温风便闻凄调。藕叶侵塘，槐花糁径，吟得井梧秋到。一枝潜抱。任吹过邻墙，馀音犹袅。蓦地惊飞，金梭为避栗留小。长堤翠阴十里，冠緌都不见，只唤遮了。断柳亭边，空山雨后，愁里几番斜照。昏黄暂悄。让吊月啼蛄，号寒迷鸟。饮露方残，晓凉嘶恁早。
齐天乐 其二 蝉
作者：朱彝尊
朝代：清
体裁：词

蜕馀不作游仙梦，炎天爱浮凉吹。抱柳眠慵，栖槐影合，随分小园堪寄。绿阴满地，惯独自悠飏，一丝风里。咽住残声，哀吟又听别枝起。柴门乱喧雨后，湿云斜照落，霞断鱼尾。南陌离亭，西风故国，多少愁人盈耳。儿童此际，罥蛛网檐牙，筠竿树底。为恁惊飞，弦桐移素指。
齐天乐·芋
作者：朱彝尊
朝代：清
体裁：词

湖田几棱分姜蔗，青青近依禾黍。趣织声边，牵牛花外，惯滴篱根清露。梢沟倚渚。记锦里先生，小园秋暮。野色柴门，夕阳携客断畦语。圆荷满陂匀翠，晚来风叶响，一样疏雨。白踏泥中，紫收霜后，便好开筵场圃。燃糠煨处。听昵昵空村，夜阑儿女。深碗模糊，晓光齐下箸。
齐天乐·鹭鸶
作者：朱彝尊
朝代：清
体裁：词

谢池最爱鲜禽好，当年惠连曾赋。紫荇丝边，水荭花外，长见伊窥鱼住。乍翻浅诸。讶拍拍随波，欲低还举。占得圆沙，惯拳一足久延伫。采莲舟渐近也，笑红裙按楫，不教惊去。荻岸偏明，蘋风惯浴，凉月毵毵南浦。曲江人渡。指隐约秋潮，望中生处。才挂鱼罾，又飞来无数。
龙潭晓发
作者：朱彝尊
朝代：清
体裁：古风

晓发白龙潭，移舟绿杨岸。篙师暗中语，行客水边饭。鸡鸣潮始来，月落天未旦。冥冥烟雾生，稍稍城鸦散。乘风万里外，击楫中流半。慷慨游子心，临江起长叹。
龚尚书挽诗八首·其一
作者：朱彝尊
朝代：清
体裁：五言律诗

坤维初震后，元老忽沦亡。已定春帆计，翻教夜壑藏。把杯人未散，恋阙意堪伤。盛德今徂谢，悲看大鸟翔。
龚尚书挽诗八首·其七
作者：朱彝尊
朝代：清
体裁：五言律诗

含玉遗孤在，招魂上客存。天边丁令鹤，梦里谢公墩。笳吹将归路，田庐何处村。应同钟太傅，丙舍寄诸孙。
龚尚书挽诗八首·其三
作者：朱彝尊
朝代：清
体裁：五言律诗

九日龙潭宴，招寻自此休。迟归因酒债，垂死及山游。别袂何曾把，诗篇总未酬。重来清泪迸，风急繐帷秋。
龚尚书挽诗八首·其二
作者：朱彝尊
朝代：清
体裁：五言律诗

西掖存封事，南天返使车。位仍三独坐，职半六尚书。典礼真无忝，论文尽不如。最怜群弟子，入揖共欷歔。
龚尚书挽诗八首·其五
作者：朱彝尊
朝代：清
体裁：五言律诗

墨自临池妙，诗先过岭工。换鹅何太苦，刻烛未教终。匹练题长遍，联篇思转雄。要知作者意，肯与古人同。
龚尚书挽诗八首·其八
作者：朱彝尊
朝代：清
体裁：五言律诗

已辍青门饯，空怜白马留。九京应万里，百口但孤舟。逝矣名须易，伤哉涕莫收。寄声缝掖贱，休作帝京游。
龚尚书挽诗八首·其六
作者：朱彝尊
朝代：清
体裁：五言律诗

别有新词丽，樽前赋物华。歌翻旧桃叶，笛按小梅花。檀板柳三变，金荃温八叉。江南肠断句，回首向谁誇。
龚尚书挽诗八首·其四
作者：朱彝尊
朝代：清
体裁：五言律诗

京华留滞久，恒苦出无车。记忆惟公切，过从听我疏。顿忘何日别，急简旧时书。剩有雷塘句，临岐禊饮初。
龚自梗阳以诗见寄漫答二首·其一
作者：朱彝尊
朝代：清
体裁：五言律诗

传闻花县客，不异幔亭居。旅兴吟红药，宾筵鲙白鱼。仲宣怀土日，司马倦游初。咫尺横汾隔，难寻下泽车。
龚自梗阳以诗见寄漫答二首·其二
作者：朱彝尊
朝代：清
体裁：五言律诗

道重论交地，书题把臂前。相怜烦缟纻，永好有诗篇。多难休儒服，他乡涩酒钱。但期阳羡隐，见日话归田。
龚运使招饮园亭
作者：朱彝尊
朝代：清
体裁：七言律诗

乌衣子弟列通官，逸兴东山老谢安。六月开筵花事好，百分劝客酒杯宽。閒输沼上鯈鱼乐，醉任阶前海鹤看。已是晚凉收羽扇，更排高栋俯层栏。
西湖竹枝词
作者：朱彝鉴
朝代：清
体裁：词

段家桥边湖日阴，石新妇下湖水深。自从苏小西陵去，松柏青青直到今。
秋夜闻潮
作者：朱彭
朝代：清

钱塘形胜古莫比，曲江名从枚乘起。一日秋潮两度来，满城人住江声里。吾家恰在吴山旁，楼高遥见江云黄。夜永镫昏群籁寂，耳边忽觉来洋洋。初如春雷乍起蛰，殷殷填填声未集。旋疑铁骑金戈奔，荡摇地轴翻云根。冯夷击鼓浩呼汹，想见一气浮乾坤。近闻海上烽烟逼，楼船风闪旌旗色。武备虽修盗未平，出没波涛颇难测。安得壮士缚长鲸，灌燧销锋静不惊。老夫作罢河清颂，高枕江村听此声。
挽吴恭亨妾李氏联
作者：朱得森
朝代：清
体裁：联

侍坡老暮年，执巾奔波，诗狱方平党狱起；悼潘家遗挂，濡墨和泪，文星虽曜小星沉。
上巳
作者：朱德蓉
朝代：清

桃花秋水湔春衣，旧日兰亭到亦稀。断岸羽觞晴日暖，远山横笛暮云飞。沙棠舟落江鸥起，玳瑁梁空澥燕归。尚有采蘩思未足，不堪月色上罗帏。
咏虞姬
作者：朱德蓉
朝代：清

歌罢伤心泪几行，江山旋逐楚声亡。贞心甘向秋霜剑，不欲含情学汉妆。
寄修嫣
作者：朱德蓉
朝代：清

莫卷珠帘对碧山，山边孤鸟日飞还。如何百里相思路，惟有随人月影閒。
愁雨
作者：朱德蓉
朝代：清

烟雨重重宿鸟惊，惜花愁听落花声。只今闺阁应寥寂，还忆亭台芳草生。
游山
作者：朱德蓉
朝代：清

寂寞佳山水，楼台薜荔间。野桥分竹路，高树绕溪湾。径曲留琴语，杯宽破客颜。夕阳钟磬外，犹有暮云閒。
送别黄皆令
作者：朱德蓉
朝代：清

青青杨柳枝，飘摇大道傍。大道多悲风，游子瞻故乡。执杯送行客，泪下沾衣裳。忆昔弭远棹，明月浮景光。杯觞极良宴，歌舞开华堂。好鸟得其侣，举翼双翱翔。胶漆两不解，金石安可方。分袂起仓猝，永夜生悲伤。吴山何渺渺，越水何茫茫。芙蓉凭秋波，熠耀吐幽香。采以奉所思，所思难可忘。
采莲曲
作者：朱德蓉
朝代：清

绿叶罗裙一色裁，芙蓉映水两边开。欲将新曲频频唱，恐有鸳鸯飞入来。
舟行雩都道中
作者：朱徽
朝代：清

春日既已暮，山溪水亦长。缘越殊未极，兹焉复理榜。川原霭回郁，触目纷万象。鸟啼山木暗，人语滩石响。雨外峰明灭，风前花偃仰。岫转失来踪，沙明得前朗。鱼跳碧潭中，猿引苍藤上。壁隙鬼神劖，石皴仙人掌。时或遇平旷，茅屋兀三两。予本倦游人，取次惬心赏。逢山拟便登，遇水欣长往。只此区中迹，已深霞外想。何时纵所如，悠然息尘鞅。
夜坐
作者：朱恒庆
朝代：清

饮罢觉微醺，清吟入夜分。花苏三径雨，月破一层云。老树生虚籁，苍苔篆绿纹。落梅何处笛，幽咽隔墙闻。
挽张百熙联
作者：朱恩绂
朝代：清
体裁：联

欧亚风云剧可惊，正期一柱擎天，撒手遽回蓬岛驭；沅湘耆旧今无几，又报三台陨耀，怆怀宁独茑萝亲。
贺张百熙60寿联
作者：朱恩绂
朝代：清
体裁：联

综四万里版图，北平计相原多寿；在二十年甲子，东阁元臣正杖朝。
挽张百熙联
作者：朱慈念
朝代：清
体裁：联

两番定学制大纲，谋国建新猷，当代勋名万流仰；数言括宪法精义，吁天沥忠悃，荩臣肝胆九重知。
挽曾国荃联
作者：朱成渡
朝代：清
体裁：联

逆氛扫粤水东西，帝命方叔，民爱召公，独力济艰难，遂令华夏胥安，名炳千秋光史册；双节建大江南北，兄定宏规，弟循成法，推诚率僚属，讵意阳春莫驻，天教万里失长城。
简吴生
作者：朱扉
朝代：清
体裁：七言律诗

自诵梅花人日诗，五旬不见但相思。一春多雨愁无麦，二月输官定卖丝。行药桥边逢客返，著书窗下少人知。近传孺子司村社，想见粗豪割肉时。
挽张之洞联
作者：朱承铭
朝代：清
体裁：联

遗泽在湖湘，频年教养兼施，著手端能持大体；哀思动朝野，此日师生聚哭，伤心岂独感私恩。
岩台寺
作者：朱搢玙
朝代：清
体裁：五言律诗

已觉灵岩异，尤耽古刹幽。竹凉侵客座，花气入空楼。树老偏宜夏，荷残别作秋。耳边山鸟众，愁听是钩辀。
月夜登牛渚矶
作者：朱敏闻
朝代：清
体裁：古风

青天无云上孤月，照见千层万曾雪。似飞未飞矶独撑，欲落不落石将裂。指点蛾眉青复青，猿啼鹤啸愁冥冥。坐看秋色满江水，抚琴弹与蛟龙听。
十六字令
作者：朱文娟
朝代：清

箫。凤去秦楼不易招。湘江竹，残泪未曾消。
青县夜泊
作者：朱文心
朝代：清

尊前初对沧州酒，有客重为此地游。风起惊涛在空树，夜深凉月入虚舟。长河浩荡通瀛海，大野苍茫接蓟丘。明发津门重回首，南飞一雁楚天秋。
书船山纪年诗后
作者：朱文治
朝代：清

满纸飞腾墨彩新，谁知作者性情真。寻常字亦饶生气，忠孝诗难索解人。一代风骚多寄托，十分沈实见精神。随园毕竟耽游戏，不及东川老史臣。
吴槎客明经以手画山水见赠作诗志谢近闻有亡姬之戚并为解之
作者：朱文治
朝代：清

槎客先生七十七，老手能握两枝笔。诗曾索写屏幛新，画忽摹成林壑密。早年工诗晚工画，画意都从诗意出。连宵风雪寒打窗，坐使坐光满蓬室。我闻善画山水享大年，息心求理心恬然。凭空泼墨鼓元气，何待采药夸神仙。神仙眷属金闺籍，近事传闻剧怜惜。小红飞作马塍花，凄绝吹箫姜白石。老眼西风泪不收，深深埋玉银湾头。拜经忆昔同看月，索句何人共倚楼。我与先生无一面，仰之如鲁灵光殿。海天尚有沧桑变，何况昙花霎时现。从此不画双蛾画东绢，自对万幅烟鬟老忘倦。
季夏东方初白闻蝉声有作
作者：朱文治
朝代：清

新蝉尔清绝，破晓独长吟。一树忽秋到，满庭皆绿阴。有人初觉梦，何处著鸣琴。莫漫催红日，檐前暑气侵。
宋文信国公铁如意歌书于拓本左方
作者：朱文治
朝代：清

大魁天下早如意，对策法天天庙器。为有忠肝铁铸成，旧藏手泽犹生气。六百年前殉国身，摩挲古铁空伤神。曾经百战思兴复，握此指挥千万军。呜呼唾壶击缺声何壮，欲破头颅除贾相。宋祚天心难挽回，临刑下拜犹南向。君不见姓氏铮铮小篆镌，毡锥藤纸广流传。读书意欲学何事，取义成仁如铁坚。
张船山检讨见和画兰词作此奉酬来简有近日同梦人病心颇不乐语因为遣之
作者：朱文治
朝代：清

一阕新填楚客词，春风齐著画兰枝。笔随意转君无匹，话到慎真我亦痴。临镜双鸾相向处，隔花雏凤欲飞时。山斋有客无聊甚，何日携尊共论诗。
洗象歌
作者：朱文治
朝代：清

宣武门前传洗象，打鼓扬旗作仪仗。六街女士凭玉河，并驻双轮笑相向。玉河水涨碧于油，赤脚乌蛮手挽钩。回波深入一千尺，大客堪容七百头。岿然莫虑临波却，斗胆乍移前右脚。横流卷鼻飞半天，不律仪来总难缚。蛮奴抚象灵如鼠，象视蛮奴爱如父。双帚浮尘为扫除，四蹄触石齐欢舞。欢舞凭谁叫管弦，欢声两岸动云軿。回看瑞象鸣钲去，翻愧痴龙枕水眠。魁梧体貌宁求异，一洗年年喜循例。白额长教铁圈笼，南山悔自争牙利。
积雨初霁见月
作者：朱文治
朝代：清

清和时节冷于秋，旬日檐前雨不休。太息落花都坠地，何期圆月正当头。酒人痛饮同飞盏，诗客高吟独上楼。转惜一弯空匿影，湘帘垂处不曾钩。
蝶恋花
作者：朱文治
朝代：清
体裁：词

乍暖仍寒春未暮。人盼新晴，花乞重阴护。睡去只应金屋贮。词人浪说无香误。昨夜雨声吹几度。鬓乱钗横，怕是妆台妒。一笑嫣然娇欲仆。低翻红袖留春住。
野望
作者：朱文治
朝代：清

幽径断人行，遥天向晚晴。炊烟青上竹，海气白连城。日落出渔火，橹多疑雁声。秋潮涨初足，愁与石塘平。
雨夜怀云巢司马
作者：朱文治
朝代：清

访菊连番约，东篱趁未残。海天风雨骤，裙屐往来难。独酌不成醉，怀人时倚阑。今秋看又过，留待落英餐。
挽吴恭亨妾李氏联
作者：朱文燊
朝代：清
体裁：联

胡秋气之悲，六如诵罢朝云死；已邻舂不相，百事吟成元稹哀。
忠义祠联
作者：朱文翰
朝代：清
体裁：联

近圣人之居，容光必照；遵海滨而处，明德惟馨。
江心寺楼联
作者：朱文翰
朝代：清
体裁：联

长与流芳，一片当年干净土；宛然浮玉，千秋此处妙高台。
江心寺联
作者：朱文翰
朝代：清
体裁：联

长与流芳，一片当年乾净土；宛然浮玉，千秋此处妙高台。
温处道署园联
作者：朱文翰
朝代：清
体裁：联

妙作画图看，五色目迷高铁岭；恩叨江海住，三年心醉白香山。
节孝祠联
作者：朱文翰
朝代：清
体裁：联

儿女尽能之，一点热肠，三分血性；家庭常事耳，察乎天地，通乎神明。
妆域歌
作者：朱文藻
朝代：清

日月双跳似丸转，老大头颅堆雪茧。书窗瞥见儿嬉物，少小情怀忽追缅。物名妆域始前明，神宗晚岁事游晏。深宫昼閟寂不哗，宫人制此长日遣。切磋象齿三寸圜，中卓铁锥五分浅。仙山楼阁云树重，二鹿驯行踏苍藓。一面深刻壑藏舟，仙客携琴方陟巘。甲寅七月二十四，李得仁造字可辨。此非钟鼎及刀剑，款识何须仿彝典。朝廷制器小亦谨，不使良工没其善。无如大事荒于嬉，玩弄江山任偃蹇。传一二世乾坤倾，欲立锥无尺土践。正如此器旋转休，圜轮都付浮云卷。百八十年物幸存，笑语疑闻聚婉娈。拓文纪事附金石，物不足多事须勉。腐儒不敢岁月荒，垂语儿曹戒游衍。
挽张百熙联
作者：朱文表
朝代：清
体裁：联

戊戌新政颁，有几钜公力担任；南人一个弱，岂惟知己泪泷澜。
昨宿镇远馆舍风景殊佳惜未留题作一律补之
作者：朱方增
朝代：清

顿教一宿恋空桑，旅梦犹牵潕水阳。远縠碧生溪口渡，斜晖红上寺门墙。凭谁罨画携行箧，无此湖山惜故乡。祇怅烟云容易过，雪鸿踪迹太匆忙。
相见坡
作者：朱方增
朝代：清

四夫前导牵以縆，升者四耦偕之登。二十四足相凌兢，如螺旋然如猱升。又如脱鞲扬秋鹰，忽然置身碧云里。凹凸一峰对面起，中阻深溪不见底。当其盘折山之趾，两坡相距几百里。至此祇隔尺有咫，可惜盈盈阻一水。彼峰行人以手招，此间舆者声嘈嘈。相望不愁延颈劳，罡风簸荡车摇摇。青天甚近风逾骄，吹堕彼山良足豪。自是造物巧布置，忽远忽近眩人意。故乡回首青山多，相见相见奈尔何。
冬日同汪比部对琴金博士棕亭闵上舍玉井汪水部秀峰汪学正剑潭何文学春渚吴庶常谷人红桥宴集
作者：朱方蔼
朝代：清

残芦衰柳遍江潭，萧瑟偏宜我辈探。风里浮云自西北，尊前名士尽东南。白鸥眠处船齐泊，红蜡烧时酒半酣。珍重今宵良宴会，渭城莫漫唱何戡。
同沈檴翁姚薏田沈积山诸先生含叔七兄登南屏诣壑庵观磨崖隶书家人卦傍晚泛湖而归
作者：朱方蔼
朝代：清
体裁：古风

夙昔抱微尚，溪山嗜幽讨。况兹风日佳，招携得朋好。芒鞋蹋白云，人影乱芳草。夹道繁荆榛，到门荫松筱。略彴自逶迤，清泉一泓绕。何年峦翠中，凿此金鱼沼。阇黎揖迎宾，骨相清且老。坐我青豆房，净域尘不扰。石鼎煮新茶，山厨饭香稻。乘兴入岩洞，缭曲景幽窅。须臾缘磴上，如行众树杪。快观磨崖碑，笔势最夭矫。云是涑水书，前辈每稽考。岁久苔藓侵，拂拭劳手爪。悔不响拓归，装潢成墨宝。斜阳闻寺钟，出谷循故道。鼓棹向中流，舟轻疾于鸟。烟水何濛濛，云峰殊杳杳。回首望南屏，断塔挂林表。
同王兰泉张少华曹来殷遂初园看梅信宿作歌呈拙庵吴丈
作者：朱方蔼
朝代：清

灵岩山势何崔嵬，越来溪水相潆洄。山崖转处樵路断，草堂恰对溪光开。入门襟袖袭芳气，修途一径循兰陔。晴空点点落香雪，移来千树西山梅。临池一株更奇绝，浮查横卧黏枯苔。形势定为百年物，霜皮铁干知谁栽。山家位置见真率，杂以桃李杉枫槐。交柯接叶互相映，花光隐现明珠胎。先生六十气尚孩，手携鸦觜芟蒿莱。古貌古心两相似，清风飒飒飘于䰄。预遣平头设枕簟，频招上客倾樽罍。花前列座斗韵语，催诗更进流霞杯。辋川旧游有传刻，可无高咏追王裴。当筵授简忽自失，松声万壑何悠哉。
度铅山岭
作者：朱方蔼
朝代：清

岭上复成岭，云烟近舄生。危崖县树暗，断壁泻泉清。路绕林端出，人穿石罅行。山中春树早，二月已闻莺。
扬子江晓发
作者：朱方蔼
朝代：清

残星堕江底，落月照江畔。荒村鸡乍号，空林鸦未散。舟师贪利涉，鼓楫中流半。杳杳金山钟，濛濛瓜步岸。渔人隔烟语，估客停桡饭。沙头两睡禽，比翼失清旦。风波岂殊途，劳逸各已判。行役何时休，抚景发长叹。
晓登灵岩
作者：朱方蔼
朝代：清

晓闻灵岩钟，遂入灵岩路。石磴转百盘，山花泫春露。白云与空翠，苍茫色交互。须臾旭日升，禅关散轻雾。井歇银床鸣，廊绝香屟步。何须问遗踪，繁华久非故。凌空一纵目，好景悉奔赴。点点太湖帆，重重茂苑树。金阊十万家，朝霭迷濛处。望欲尽句吴，更上琴台去。
葛岭
作者：朱方蔼
朝代：清

言访神仙宅，攀藤石磴闲。泉声春雨涧，人影夕阳山。丹灶久岑寂，白云空往还。劳劳尘土梦，愧我几时闲。
西方庵
作者：朱方蔼
朝代：清

缘崖折而下，鸟道似凿空。兹来本游遨，反抱失足恐。二分垂其外，一步一神悚。幸有木扶阑，不知滑双踵。径尽得平岚，筠松四围拱。数椽青豆房，缭曲类岩洞。屋后挺一峰，拔地千丈耸。乔松生其巅，蟠根少培壅。居然历岁千，翠盖自郁蓊。同行诧异见，狂叫兴飞动。山僧解留宾，茗碗殷勤奉。聊坐息我劳，去路还贾勇。
送惠定宇徵君之扬州
作者：朱方蔼
朝代：清

西风飒飒吹枫楠，新霜点点飞江潭。柳条零落不忍折，朝来录别嗟何堪。江淮都转尚风雅，莲花幕底朋盍簪。况逢江东老名宿，促行那许停吴骖。先生荣显非所慕，每于典籍偏沈酣。礼乐甘从野人野，著述直似贪夫贪。娲笙羲瑟辨律吕，嬴灰孔壁勤稽参。五经纷纶抽腹笥，百家肴核窥尘函。汉京贾郑不可作，浅儒俗学争嘲唅。钜制皇皇振聋瞆，洪钟大虡声非韽。君家两世列清禁，石渠天禄书曾探。趋庭授受有经说，统同辨异功最覃。萧山秀水二公出，鼎枪刀足应成三。先生一编绍旧业，门题通德真无惭。平生汲古亦有志，故纸不厌搜枯蟫。梁丘家宗我已识，每思执卷眈高谈。惆怅相逢复相别，当筵离曲歌何戡。几时栖息衡宇下，万轴坐拥藏书龛。著录不少称弟子，学术正好传孙男。碧草盈庭春盎盎，红豆著树花鬖鬖。登堂傥许问章句，便思买宅香溪南。
临安
作者：朱旂
朝代：清

临安城郭枕江隈，碧浪青山满眼来。夹岸笙歌缘水画，倚空楼阁拂云开。西泠暮雨烟花冷，南渡春风石马哀。儿女英雄总消歇，好传乌榜共余杯。
寿萧一峰六十
作者：朱旂
朝代：清

乡社衣冠谁最贤，风流不减杜樊川。多情乍借韶光好，记取洪崖右拍肩。繁花帘阁影迟迟，不计朱颜与白髭。宗洛贵游多问讯，车裘犹似五陵时。半生肝胆尚轮囷，错比商山一隐沦。家直散金酬郭解，井能投辖继陈遵。老眼看山眼更明，从君指点识山名。向平心事初酬毕，知有年来物外情。
寿萧一峰六十·其一
作者：朱旂
朝代：清

乡社衣冠谁最贤，风流不减杜樊川。多情乍借韶光好，记取洪崖右拍肩。
寿萧一峰六十·其二
作者：朱旂
朝代：清

繁花帘阁影迟迟，不计朱颜与白髭。宗洛贵游多问讯，车裘犹似五陵时。
寿萧一峰六十·其八
作者：朱旂
朝代：清

老眼看山眼更明，从君指点识山名。向平心事初酬毕，知有年来物外情。
寿萧一峰六十·其六
作者：朱旂
朝代：清

半生肝胆尚轮囷，错比商山一隐沦。家直散金酬郭解，井能投辖继陈遵。
元夕吴江道中
作者：朱昂
朝代：清
体裁：五言律诗

夕鸟下村烟，春江欲暝天。梅花开异县，客梦入新年。极浦疏灯出，孤帆细雨悬。迷濛芳树色，归路渺平川。
晴
作者：朱昂
朝代：清

雨歇山容出，秋光远近分。疏林通晓日，绝壁走寒云。雁影高难见，泉声静却闻。呼童移坐榻，花下拂桐君。
秋感
作者：朱昂
朝代：清

我行向东郊，徘徊望秋树。落日四无人，汩汩水东注。禾黍互高低，鸟雀惊迟暮。即此怀旧山，伫立不能去。
迟友不至
作者：朱昂
朝代：清

古树归鸦乱，晚烟生筚门。远山看欲暮，清景易为昏。我友在何许，徒令空此樽。徘徊夜将半，不寐谁为言。
迟友不至
作者：朱昂
朝代：清
体裁：五言律诗

古树归鸦乱，晚烟生荜门。远山看欲暮，清景易为昏。我友在何许，徒令空此樽。徘徊夜将半，不寐谁为言。
题翁斋堂秋林觅句图
作者：朱昂
朝代：清
体裁：古风

风高振林木，坠叶纷如雨。鸿雁初来宾，蟋蟀声在宇。幽人动遐思，清吟良独苦。悠悠孰知音，空山有樵父。
七夕
作者：朱昆田
朝代：清
体裁：七言律诗

盼到秋河络角时，露香风细慰相思。素娥凝恨成遥妒，灵鹊多情赴好期。暮雨又留来岁约，愁机重织断肠诗。别离情绪难消遣，只有双星脉脉知。
七夕后一日
作者：朱昆田
朝代：清
体裁：七言律诗

掩袖倾囊怯早秋，河边洒泪雨初收。风筵乍写经年恨，夜帐新添一段愁。金井有时桐叶堕，碧天无语杼声幽。悬知万顷星湾畔，妒杀鸳鸯睡插头。
七月十四夜立秋二首·其一
作者：朱昆田
朝代：清
体裁：五言律诗

我本悲秋客，天涯怯素秋。吴根萦梦寐，海角又勾留。暗砌风梧脱，凉虫露草幽。一丸明月上，隔座好探钩。
七月十四夜立秋二首·其二
作者：朱昆田
朝代：清
体裁：五言律诗

未得消摩力，俄惊节序催。凉蟾明夕满，新雁一绳来。促织缫愁绪，流萤扑老苔。不须烧桦烛，共倒白瓷杯。
万安桥候潮
作者：朱昆田
朝代：清
体裁：古风

华亭昔载秀州版，相依有若齿与唇。一从行省画江浙，民分壤错犹为邻。我来破荒始辛酉，于今三度浮轻䑳。万安桥边水似箭，忧心绎绎蚕抽纶。船头拽�尾捩柁，撑拄复用双篙人。奔流不受两岸束，其势桀骜来无垠。客舟到此每小泊，偃杠且复留逡巡。自潮始生候潮落，日影过午还加申。十五年来走万里，不测屡涉鱼龙津。沙头长跽谢河伯，荻夹再拜祠江神。前年高邮湖水决，堤口百道如镕银。舟师歌笑一不戒，几与川后为编民。当其痛定乃知痛，垂堂之训非无因。所愿衣食得粗足，三椽一席宁栖贫。寻常不出数里外，牛背稳卧行何㸪。未须切切愁行路，长作江乡自在身。
三叠前韵与蘅圃追话旧游
作者：朱昆田
朝代：清
体裁：古风

岁月如奔流，一去不复西。叹息十年内，亲串长分携。平生万里游，入不谋诸妻。结交得龚五，登涉穷山溪。两客旧燕馆，三过前隋堤。酸寒帽擪耳，哦诗声凄凄。求名等说饼，欲速空吹齑。嘈嘈杂竽音，抱瑟徒干齐。去来埃风中，不惜羸马蹄。臼日似夜行，往往要路迷。䙰褷拳足鹭，咿喔断尾鸡。春晚归故园，竹篙插莲泥。耦耕约沮叟，同扶牛后犁。夏税望麦陇，秋租登稻畦。百指得一饱，满屋无饥啼。朅来次畿曲，访道寻石闺。薇省十日留，痛饮黄支犀。归人捷于鸟，土甑仍羹藜。寄尔村居图，一作惊蛇题。
三咏同心兰
作者：朱昆田
朝代：清
体裁：七言律诗

莫是兰芝与蕙芳，羡他交颈学鸳鸯。黄轻似剪同功茧，紫浅疑熏百结香。吟处伤心追楚客，分来纤手想闽娘。神光离合魂俱断，玉体横陈夜未央。
三月十五夜济南道中遇雪同涧芳赋
作者：朱昆田
朝代：清
体裁：七言律诗

来往齐州熟似家，村旁古路认三叉。风颠久擘千丝柳，春老还飘五出花。入垄无声滋小麦，舞空有力战飞沙。晚登舜子城楼去，白玉堆中看鹊华。
上九江郡守叔
作者：朱昆田
朝代：清
体裁：七言律诗

九派烟江接蠡湖，浔阳风物尽堪娱。莲花拟结东西社，蠃髻遥看大小姑。谢客近多池草句，阮咸许入竹林图。官厨脱网鲥鱼美，到此令人懒问途。
与庾斋话别用无亢韵二首·其一
作者：朱昆田
朝代：清
体裁：七言绝句

还往无人温卷生，秋风又作苦辛行。酒边三日迟君去，雨雨风风最有情。
与庾斋话别用无亢韵二首·其二
作者：朱昆田
朝代：清
体裁：七言绝句

面槁心灰鬓发残，家书犹自说平安。世间未有穷如我，莫作寻常败举看。
中秋东园宴集分韵得弓字
作者：朱昆田
朝代：清
体裁：七言律诗

节物珠江揔不同，四时花发一园中。桂枝尚未飘黄雪，荷叶犹堪饮翠筒。棋谱细翻蝴蝶局，射堋小试凤凰弓。秋来最数斯游乐，坐看蟾光上碧空。
中秋前一日饮东园桂花树下即事
作者：朱昆田
朝代：清
体裁：古风

三载不到此，景物忽改观。霜风披炎州，秋半暑已殚。亭前桂花发，一榻亭中安。绿鬟缀金粟，意态何珊珊。妆临渌水镜，袖倚翠竹竿。红蕉亦妩媚，开傍卐字阑。柽柳姿袅娜，栟榈影团圞。弄晨光熹微，摇暮烟霏漙。橙移细雨后，枝缀黄木难。茭鸡啼池荭，谷犬嗥沙�。层层粤王台，飞阁晴流丹。名园割胜地，暇日陪清欢。酝倾倭漆盝，鲙叠哥窑盘。枸橼指信屈，郭索脐尖团。匕抄蒟叶酱，匙舀桃花酸。轰饮不知醉，为乐非一端。较户战两军，斗句登高坛。伯仲二叔氏，朗朗双明玕。书羊真孔草，诗孟澹李宽。弱毫握玳瑁，古墨磨躬桓。每当文字饮，不畏觥筹攒。香蠃鲸吸呷，粉纸蛇纠蟠。矫矫天马驹，逸足难遮拦。半酣气磅礴，竞脱蕉纱襕。玉笼饲言鸟，银镝追翔翰。汲泉洗云根，乳窦探�㨏。开栊放孔雀，珠尾摇媻跚。行疲苍苔滑，坐怯石磴寒。静聆山水音，有似湘瑟弹。改席赌围棋，屡败盏屡乾。巢边鸟渐归，墙角日已曫。青蘋发凉飔，戛戛吹箖�。遥天铺蓝罗，飞上白玉丸。还期续雅集，趁此桂未残。
丹徒
作者：朱昆田
朝代：清
体裁：七言律诗

望里云帆曲曲遮，萦纡一线走修蛇。晚潮入浦舟难上，高岸如山日易斜。轧轧小车装酒母，纷纷乡客买鱼花。丹徒不似江南景，到此令人便忆家。
丹徒公于濋源堂后穿池种荷赋诗四章敬次原韵·其一
作者：朱昆田
朝代：清
体裁：五言律诗

数弓营隙地，百指凿清泉。春涨鸭头水，光摇鱼尾天。镜中千嶂入，花外一亭圆。拟傍官园住，来耕舜子田。
丹徒公于濋源堂后穿池种荷赋诗四章敬次原韵·其三
作者：朱昆田
朝代：清
体裁：五言律诗

爱酒公山简，随行我葛彊。池头看种藕，水面想吹香。试以松为彴，何须石作梁。官斋无一事，终日醉淋浪。
丹徒公于濋源堂后穿池种荷赋诗四章敬次原韵·其二
作者：朱昆田
朝代：清
体裁：五言律诗

放鸭沙丛里，招鸥水叶间。移花连熟土，剪树出晴山。似燕年年客，如僧处处閒。红尘飞不到，白版昼常关。
丹徒公于濋源堂后穿池种荷赋诗四章敬次原韵·其四
作者：朱昆田
朝代：清
体裁：五言律诗

草书蟠诘曲，妙语吐滂葩。复见长笺劈，争看小字斜。閒时惟领客，连月早休衙。他日来销夏，千头出水华。
丹阳观竞渡联句
作者：朱昆田
朝代：清
体裁：古风

客舟疾于鸟，帆受好风送。行穿丹阳城，恍入小有洞。群鸡叫花篱，乱犬吠柳巷。沿流伐画鼓，匝市张锦幪。水面龙争嬉，舷侧桨齐弄。叶叶朱旗翻，扇扇白羽羾。蜿蜒牙角奋，拿攫之而动。正如玉京子，帖耳任搏控。童誇帅戎装，伶效蛮职贡。枹停互退缩，棹转竞喧鬨。城窥塞睥睨，桥觇踏螮蝀。步者道骈肩，骑者岸接鞚。箔影须垂虾，舸采翅团凤。生质美而艳，炫服妖且众。仍簪五色符，还解九子粽。棱梅致邓尉，脆李压朱仲。镂姜芼水鸡，剥蒜和冰鯼。风俗斗华奢，那复畏嘲讽。孰衔孝女悲，谁抱贞臣痛。且挂蒲六幅，共倒酒一瓮。
为·嵉题黄叶老人诗卷
作者：朱昆田
朝代：清
体裁：七言绝句

字如瘦竹枯欲死，诗似秋云淡欲无。我愿事公如岛佛，六时常礼倚梧图。
为新城夫子题画
作者：朱昆田
朝代：清
体裁：七言绝句

竹枝钩锁水洄湾，枯木查牙巨石顽。不学吴装徒妩媚，天然老硬似荆关。
为樗庵题水村图二首·其一
作者：朱昆田
朝代：清
体裁：七言绝句

垂虹亭长好画手，戏作水村第二图。何日閒田买千棱，浓花淡柳占分湖。
为樗庵题水村图二首·其二
作者：朱昆田
朝代：清
体裁：七言绝句

菰村菱荡藕花滩，鹅栅鸡栖斗鸭阑。料得苑堂无热客，许侬双桨划湖干。
为水村题采桑美人二首·其一
作者：朱昆田
朝代：清
体裁：七言绝句

厎须结网网西施，陌上偏多绝世姿。恍似春当三月半，女儿溪上见来时。
为水村题采桑美人二首·其二
作者：朱昆田
朝代：清
体裁：七言绝句

如此双飞蛱蝶何，眤人裙摺扑春罗。自从一月单栖后，怪杀田家禁忌多。
为纪山题南渟画
作者：朱昆田
朝代：清
体裁：七言绝句

秋林老树染新霜，乌桕通红鸭脚黄。蓦见前山亭子好，泥君携酒作重阳。
九日对菊和丹徒公
作者：朱昆田
朝代：清
体裁：古风

去年花前作重九，沉吟直至鸡三号。今年花前作重九，但思痛饮琼千艘。诗当大敌久袖手，酒遇强户恒分曹。朝来满城风雨横，佛山无计同登高。霜蕤百本移小槛，朱朱白白围周遭。满头插如浣花杜，盈把摘比柴桑陶。官斋对此足快意，况逢四野丰田毛。先时天公久不雨，蝗虫生蝻蝻生蜪。铜钱五百买一石，连车擪担填空壕。顿令东土绝遗孽，如云秋稼输官廒。今兹二麦尽入土，忧心轧轧停抽缲。掀�一笑命治具，沉沉夜酌凉葡萄。披绵黄雀越糟浥，团脐紫蟹宣姜芼。绛罗缝囊佩萸糁，彩猫将子蹲花糕。兴酣盘空出硬语，饱霜一试秋毚毫。句奇字险朱易和，蛟螭蛙蚓形难逃。文章政事公两擅，馀子焉敢连脽尻。一鼓新懦作长句，孟酸岂足当韩豪。
九月七日同远士饮菘塍斋
作者：朱昆田
朝代：清
体裁：五言律诗

定酒招强户，烹鸡破小斋。因为豪士饮，笑脱隐居钗。冒雨移亭菊，寻山贮蜡鞋。故乡重节近，吹帽好相偕。
九言戏为鸥塘寿
作者：朱昆田
朝代：清
体裁：古风

今秋作客燕市最无赖，逢君初度酌酒开心颜。节移重九二八月既望，年过四十一双鬓未斑。有时狸膏斗鸡旗厎去，不尔猎骑射虎山中还。人生行藏进退贵适意，置身岂必鹭序蛾眉班。
五色鹦鹉三首·其一
作者：朱昆田
朝代：清
体裁：七言律诗

奇姿惜未载禽经，番舶凌涛度紫溟。麝坐护寒遮蜑两，玉笼流影入倭屏。九苞丹穴雏分羽，五色罗浮蝶借翎。休说绿朝云语巧，未如时乐鸟偏灵。
五色鹦鹉三首·其三
作者：朱昆田
朝代：清
体裁：七言律诗

妙舞蹁跹似丽娟，萦丝吸蕊绮窗前。啄残红豆愁无语，按罢霓裳态可怜。神女袜罗三素绕，仙姝裙褶百华全。天生艳质须珍重，野骛家鸡莫斗妍。
五色鹦鹉三首·其二
作者：朱昆田
朝代：清
体裁：七言律诗

孔翠应惭品格低，独怜万里只单栖。梧桐叶厎输幺凤，豆蔻江头妒锦鸡。金缕含愁歌夜月，綵衫凝恨舞晴霓。秋凉莫道思归字，才子争拈翠管题。
京口阻风
作者：朱昆田
朝代：清
体裁：古风

江燕风中飞，江豚浪中舞。瓜洲对蒜山，有楫不敢鼓。久知踏浪危，不若归踏土。饥复来驱人，叹息贫士苦。
京口阻风二首·其一
作者：朱昆田
朝代：清
体裁：古风

轻装附楚艄，远役逼岁暮。此行有厎急，直以饥寒故。同舟客未来，半月泊江步。局促短篷中，有若鸡在笯。掀掀鼋鼍娇，汹汹波涛怒。遥想家中人，谓我巳前路。岂知蒜山下，日夕神魂怖。伤㦲游子心，有口向谁诉。
京口阻风二首·其二
作者：朱昆田
朝代：清
体裁：古风

陶有乞食诗，颜有乞米帖。古来贤达人，亦为饥所胁。低心向亲朋，未免口嚅嗫。我徒拙治生，终岁行劫劫。天寒风雪紧，波浪乃轻涉。朝餐箸或停，夜枕梦屡魇。冷披旧征衫，闷理破书箧。何时足山资，不与人世接。
以武夷茶饷穗园穗园以葛粉见答因赋长句
作者：朱昆田
朝代：清
体裁：古风

我赠君以红云雀舌之茶，君报我以黄海葛花之面。茶香溪口初掐焙，面细山中久澄练。茶无一撮面百龠，以少易多骍我面。桄榔为糁蕨为粉，落落咙㗋曾饱咽。葛花消酒索所惜，此外功能少闻见。急翻本草考药性，解躁除烦效如箭。我今半岁疾未已，郁火烧心头目眩。连抄数匙白于雪，唤妇煮汤调以荐。沈疴不觉顿然释，手脚俄焉轻可旋。所惜如蠡酒户窄，未克从君夜谈宴。君饮一石亦不醉，鹿藿为糜原不羡。惟当箬叶裹新茶，白日相期作茗战。
伤柳
作者：朱昆田
朝代：清
体裁：七言绝句

沿河一带绿于烟，生近江南倍可怜。见说堤徭犹未息，监工新散柳夫钱。
余咏兰二律同人和者甚众聚缑谓与奇花写照以不用仙姝美女草木禽鱼虫豸相比者为高因再各赋一律 其一 同心
作者：朱昆田
朝代：清
体裁：七言律诗

兰谱曾誇大小张，分来好种自金漳。八花尾簇玲珑玉，双素英飞馣馤香。晓露引蜂珠并缀，午风送蝶梦俱长。狂思折赠倾城客，挂在珊瑚却月梁。
余咏兰二律同人和者甚众聚缑谓与奇花写照以不用仙姝美女草木禽鱼虫豸相比者为高因再各赋一律 其二 并蒂
作者：朱昆田
朝代：清
体裁：七言律诗

笑他花史说吴潘，似此骈头画亦难。雨后并开香细细，月中同立影姗姗。为云只恐双飞去，倚柱还容尽日看。若使一年抽一箭，也应唤作我家兰。
佛手柑
作者：朱昆田
朝代：清
体裁：七言律诗

弹指无心学赵州，越娘纤手摘来柔。腕边乍脱珍珠钏，掌上堪悬茉莉毬。天女散花因问疾，麻姑搔背恰逢秋。武皇内传留遗事，也拟良宵剖玉钩。
偕水村育斋南归初出齐州涂次口占
作者：朱昆田
朝代：清
体裁：五言律诗

依人慵作客，结伴且还乡。泺酒无劳劝，山程分外长。离离麰麦熟，细细枣花香。指点停车处，荒林恋夕阳。
元日立春和逋客
作者：朱昆田
朝代：清
体裁：七言律诗

元日逢春首重回，东风真解带愁来。浮身似梗归难得，乡梦如云拨不开。历下忽为三月客，江南巳放五分梅。椒新菜细官厨出，且复含情进一杯。
六月张灯口号二首·其一
作者：朱昆田
朝代：清
体裁：七言绝句

圣皇三驾出临戎，堠火遥传绝漠空。昨日捷书颁节府，劝将歌舞答神功。
六月张灯口号二首·其二
作者：朱昆田
朝代：清
体裁：七言绝句

料丝五色夹花绫，一片光凝六月冰。贫士惜无钗钏卖，竹棚仍挂去年灯。
六言绝句十六首送青叔北归·其一
作者：朱昆田
朝代：清
体裁：六言诗

杨柳青归沙岸，葡萄绿涨珠江。画鹢漫催叠鼓，斗鸡且倒深缸。
六言绝句十六首送青叔北归·其七
作者：朱昆田
朝代：清
体裁：六言诗

舟行十里五里，岸上千山万山。峡雨峡云阵阵，江花江草斑斑。
六言绝句十六首送青叔北归·其三
作者：朱昆田
朝代：清
体裁：六言诗

三日水边多丽，翠叶斜侵鬓唇。江上晚来风起，绕樯燕燕留人。
六言绝句十六首送青叔北归·其九
作者：朱昆田
朝代：清
体裁：六言诗

尘外亭前滩密，郁孤台下江清。试看长年捩柁，真如老将行兵。
六言绝句十六首送青叔北归·其二
作者：朱昆田
朝代：清
体裁：六言诗

惜别江淹作赋，思归王粲凭楼。刚剩一分春色，又添两地离愁。
六言绝句十六首送青叔北归·其五
作者：朱昆田
朝代：清
体裁：六言诗

蜑子舟轻似叶，细鳞网得香鲈。摇橹粤娘问客，可有桃花米无。
六言绝句十六首送青叔北归·其八
作者：朱昆田
朝代：清
体裁：六言诗

水驿鸳鸯波暖，山程踯躅花红。江口尚拖青雀，岭头先骤香骢。
六言绝句十六首送青叔北归·其六
作者：朱昆田
朝代：清
体裁：六言诗

鸟语軥辀格磔，蛮词欸猥阿那。翻就竹枝短调，试教持楫人歌。
六言绝句十六首送青叔北归·其十
作者：朱昆田
朝代：清
体裁：六言诗

三月尾多乌信，算程已至南昌。怕有抛车云起，须寻余大娘航。
六言绝句十六首送青叔北归·其十一
作者：朱昆田
朝代：清
体裁：六言诗

官亭乞得如愿，安稳分风渡湖。向晚雨香云腻，留客大姑小姑。
六言绝句十六首送青叔北归·其十三
作者：朱昆田
朝代：清
体裁：六言诗

皖口波连浦口，东梁山对西梁。曾记昔年归路，蕨肥笋美鱼香。
六言绝句十六首送青叔北归·其十二
作者：朱昆田
朝代：清
体裁：六言诗

江鱼日夜西上，江水日夜东流。七十二鳞无恙，十三行字缄愁。
六言绝句十六首送青叔北归·其十五
作者：朱昆田
朝代：清
体裁：六言诗

良夜二分明月，香风十里珠帘。杜牧正当年少，扬州好梦厌厌。
六言绝句十六首送青叔北归·其十六
作者：朱昆田
朝代：清
体裁：六言诗

到日鹊华桥畔，一家游比乌衣。更唤酒边旧侣，藕花深处筹飞。
六言绝句十六首送青叔北归·其十四
作者：朱昆田
朝代：清
体裁：六言诗

十二红楼佳丽，凄迷断草荒烟。独有秦淮湖上，至今犹放灯船。
六言绝句十六首送青叔北归·其四
作者：朱昆田
朝代：清
体裁：六言诗

烟瞑鹁鸪声忽，雨昏豆蔻花开。船似画中行去，酒从村尾沽来。
再叠前韵送蘅圃入都
作者：朱昆田
朝代：清
体裁：古风

贫别真可哀，月魄沉天西。酸薄酒一杯，临行教重携。索去计亦得，佣舂对梁妻。所以连夕梦，梦必寻清溪。归兴不可遏，如决河之堤。君车又将驾，风铎声沧凄。急雪打吟袖，冻手挼橙齑。劳舟发秦淮，倦马嘶青齐。肩经长安游，祝岁操豚蹄。回思红藕庄，一�荒烟迷。春水浴花鸭，秋灯鸣莎鸡。此景绝可爱，芒屩冲吴泥。劝买春耕犍，抢雨同扶犁。早种韭几棱，晚收芋半畦。不如归去好，饱听林鹃啼。花机响回织，轧轧停深闺。粲然发一笑，笑齿明如犀。人生行乐耳，安用宵然藜。唯当检蕊书，一一为签题。
再食新州荔支色香味无损叠前韵二首·其一
作者：朱昆田
朝代：清
体裁：七言律诗

十八云鬟趁晓飔，竞将圆颊染燕支。芙蓉逻入浓烟里，翡翠虚当细雨时。树厎珊瑚垂子重，园中鸟雀绕枝迟。蜀山闽海知难及，玉局仙人屡赋诗。
再食新州荔支色香味无损叠前韵二首·其二
作者：朱昆田
朝代：清
体裁：七言律诗

珠露瀼瀼荷折盘，嫩凉消暑客愁宽。官斋閒许诸孙住，香荔拚教恣意餐。椰酒满瓤殊少味，蔗浆迎节易中乾。何如顿顿叽琼实，药灶无烦砌下安。
出门示远士
作者：朱昆田
朝代：清
体裁：七言律诗

年来乞食走连连，一饱何由谢俗缠。怀刺复游鎗脚郡，载书止借橛头船。半家寒骨愁无赖，几緉芒鞋著屡穿。安得与君寻旧约，租牛同种上乡田。
刘抚军席上咏珍珠泉二首·其一
作者：朱昆田
朝代：清
体裁：六言诗

石家铣谷三斛，汉苑金茎一盘。可惜廉泉明瑟，主人不爱珠官。
刘抚军席上咏珍珠泉二首·其二
作者：朱昆田
朝代：清
体裁：六言诗

东西墙出复入，大小波渟忽跳。落花不知几曲，漂过明湖七桥。
初夏村居
作者：朱昆田
朝代：清
体裁：七言律诗

枯港新添碧一湾，蜻蛉忙乱鹭鸶间。黄梅果下连绵雨，绿树看成平远山。塍口涓涓秧水足，篱根策策草鞋还。瓦盆注后浑无事，半扇柴门尽日关。
初秋风雨兼旬南渟再过草堂赋此志喜
作者：朱昆田
朝代：清
体裁：七言律诗

往来尽放形骸外，尔我原非势利交。把桨细撶菱叶路，持杯同醉海棠巢。荒凉病橘千头种，跌宕新词十手抄。篱角泥深无客过，爱听风雨响檐梢。
初食新州荔支以色香味已变漫寓憾词夜来重啖风韵剧佳已叠前韵二首再赋一律为十八娘解嘲
作者：朱昆田
朝代：清
体裁：七言律诗

杨梅卢橘为先驱，细蹙红罗裹玉肤。七聚未须誇玳瑁，两川何必重珍珠。谩将西子轻唐突，乱写明妃入画图。嗤点倾城吾甚悔，顿教人说是伧吴。
初食新州荔支色香味已变戏成二律·其一
作者：朱昆田
朝代：清
体裁：七言律诗

兰湖两遇发南飔，未啖新州蜡荔支。翠笼分装才几日，冰盘竞擘已过时。多情莫厌徐娘老，赴约须知杜牧迟。西蜀酸甜小红颗，也曾撩得少陵诗。
初食新州荔支色香味已变戏成二律·其二
作者：朱昆田
朝代：清
体裁：七言律诗

轻红挂绿早登盘，自笑新来量渐宽。当暑最能消客梦，饱尝几度废中餐。㱿如蚶子纹还皱，核比丁香结乍乾。汉主不知三日变，空今蛮徼递长安。
别田纶霞先生
作者：朱昆田
朝代：清
体裁：古风

公昔视学江南北，喝道不用车前驺。行携坐对尽文士，我亦载笔从枚邹。冯梅汤惠今作者，胜我奚啻三十筹。一时拱手�听命，有似五霸搂诸侯。区区小国未量力，交绥一败不可收。犹忆庚申十二月，月十五夜经高邮。风饕雪虐冰乍合，沙觜两两停轻舟。我曹擘笺各斗句，公亦笑染南豪柔。昌黎硬语走籍湜，弥明健句僵侯刘。自此绝口不复道，别后鹒蟀移春秋。我方乞食走东郡，公忽领客登南楼。蒲萄水涨去帆疾，芙蓉花发归帆抽。六街九载始一遇，名场屡踬真堪羞。鲇鱼岂能上竹节，菱角安可磨鸡头。相看怜我太憔悴，昼许清閒夜许休。狂奴故态遂复作，作诗屡索缸面篘。长瓶遣送堆老屋，得醉便断胸中愁。中丞由来任最重，最重淮海惟扬州。我公清节上所�，帝心特简非人谋。临行邀我入盛幕，觅举未跨三花虬。岂知宋五又坦率，瘦童羸马无门投。公闻我状良太息，作书招我来长洲。周旋不以荣悴异，此道今世殊悠悠。官斋坐卧席未暖，岂知改抚西南陬。正如饥人乍得食，夺之不今填咽喉。天公本意欲扼我，乃累公作万里游。黔阳事简号易治，不若此地庭喧啾。千山绕城瘴雨洗，五月遍地蛮花稠。人生所贵适意耳，莫以道远生烦忧。我亦还家谢尘鞅，典衣及早租吴牛。
劝农诗为陆江阴作
作者：朱昆田
朝代：清
体裁：七言律诗

春夏吴船困送迎，插秧又苦十分晴。平铺冰簟无心卧，遍踏桑田触热行。此日一犁扶白雨，他时千顷割红粳。不烦鸡子供亭长，父老村村说尹清。
北发
作者：朱昆田
朝代：清
体裁：七言律诗

南北东西不暂停，一身漂泊似浮萍。乡心自此真难遣，别酒无多最易醒。虫语草根惊客梦，萤飞水面乱繁星。孤舟夜宿塘西路，愁说长亭共短亭。
午日过夏镇联句
作者：朱昆田
朝代：清
体裁：七言律诗

一朵红榴插鬓新，当窗瞥见柁楼人。征衫乍换含风葛，客舫轻分贴水蘋。巳悔七年淹海国，又逢五日过河漘。遥思竞渡招菱女，画鼓填填细桨匀。
南渟归清溪久不至以诗招之
作者：朱昆田
朝代：清
体裁：七言律诗

一艇清溪拥乱蓑，早将声利付东波。梦魂久矣名山约，贫病兼之好事魔。小屐几时陪谢客，娇儿终岁倚邹婆。洗车雨过秋身健，埽溉轩窗待尔过。
南渟至自清溪出示黑蝶斋近词和演溪老人韵
作者：朱昆田
朝代：清
体裁：七言律诗

庚申接月客京师，长记挑灯夜雨时。感旧最工长短句，倦游还著苦辛词。毡衫席帽愁边老，钿合金钗梦里遗。莫怪相看倍惆怅，年来侬亦鬓成丝。